
BUDSKAB  FRA  DET  ØVERSTE  PRÆSIDENTSKAB 


FORTVIVL  IKKE 


Præsident  Ezra  Taft  Benson 


Vi  lever  i  en  tid,  om  hvilken  Herren  sagde,  at 
menneskenes  hjerter  ikke  ville  være  tilstrække- 
ligt stærke,  ikke  kun  fysisk,  men  også  åndeligt 
(se  L&P  45:26).  Der  er  mange,  der  mister  modet  i  livets 
kamp.  Selvmord  står  ifølge  statistikken  højt  på  listen 
over  dødsårsager  blandt  studerende.  Nu  hvor  den 
endelige  kamp  mellem  godt  og  ondt  nærmer  sig  med 
sine  prøvelser,  bliver  Satan  stadig  mere  opsat  på  at 
overvinde  de  hellige  med  fortvivlelse,  mismod  og 
depressioner,  og  få  dem  til  at  give  op. 

Men  af  alle  mennesker  skulle  vi  sidste  dages  hellige 
være  de  mest  optimistiske,  og  de  mindst  pessimisti- 
ske. For  skønt  vi  ved,  at  „fred  skal  borttages  fra  jord- 
en, og  djævelen  skal  have  magt  over  sit  eget  rige," 
så  forsikres  vi  dog  om,  at  „Herren  vil  også  have  magt 
over  sine  hellige  og  regere  iblandt  dem  og  komme  ned 
til  dom  over  Idumæa,  eller  verden"  (L&P  1:35-36). 

Idet  vi  altså  bliver  forsikrede  om,  at  kirken  vil  for- 
blive den  samme,  og  at  Gud  vil  lede  den  gennem  de 
vanskelige  tider,  der  er  forude,  så  er  det  vort  individu- 
elle ansvar  at  sørge  for,  at  vi  hver  især  forbliver  tro- 
faste mod  kirken  og  dens  lærdomme. 

„Men  den,  som  holder  ud  til  enden  og  ikke  bliver 
overvundet,  han  skal  blive  frelst"  (Joseph  Smiths 
Skrivelser  1:11).  For  at  hjælpe  os,  så  vi  ikke  bliver 
overvundet  af  djævelens  snarer,  eller  af  modløshed  og 
depression  og  giver  op,  har  Herren  givet  os  mange 
råd,  der,  hvis  vi  følger  dem,  vil  opløfte  vore  sjæle  og 
give  os  glæde  i  sindet. 

1.  Omvendelse. 

I  Mormons  Bog  læser  vi,  at  „fortvivlelse  kommer  af 
ugudelighed"  (Moroni  10:22).  „Når  jeg  gør  noget 
godt,  så  har  jeg  det  godt,"  sagde  Abraham  Lincoln, 
„og  når  jeg  gør  noget  jeg  ved  jeg  ikke  burde,  så  har  jeg 
det  skidt".  Synden  får  et  menneske  til  at  fortvivle  og 
give  op.  Skønt  et  menneske  måske  kan  finde  en  mid- 
lertidig glæde  ved  at  synde,  så  er  slutresultatet  altid 
ulykke.  „Ugudelighed  har  aldrig  været  lykke" 
(Alma  41:10).  Synd  resulterer  i,  at  vi  ikke  længere  føler 


os  i  harmoni  med  Gud,  og  at  vi  bliver  nedtrykte.  Der- 
for gør  man  klogt  i  at  tænke  igennem,  om  man  nu  og- 
så lever  i  harmoni  med  alle  Guds  love.  Hver  eneste 
lov,  vi  overholder,  giver  os  sin  særlige  velsignelse. 
Hver  lov  vi  bryder  fører  en  bestemt  straf  med  sig.  De, 
som  er  fortvivlede,  bør  gå  til  Herren,  for  hans  åg  er 
gavnligt,  og  hans  byrde  er  let  (se  Matt.  11:28-30). 

2.  Bøn. __ 

At  bede  når  man  trænger,  er  en  velgerning.  Enten 
det  bare  er  dagligdags  vanskeligheder  eller  vort  eget 
personlige  Getsemane,  så  sætter  bønnen  -  vedvaren- 
de bøn  -  os  i  forbindelse  med  Gud,  som  er  den  største 
kilde  til  trøst,  og  den  bedste  til  at  give  os  råd.  „Bed 
altid,  så  du  må  vinde  sejr"  (L&P  10:5)  -  bed  til  stadig- 
hed. „Men  jeg  anvendte  alle  mine  kræfter  på  at  an- 
råbe Gud  om  at  udfri  mig"  -  sådan  beskriver  Joseph 
Smith  den  metode  han  brugte  til  at  afholde  fjenden 
fra  at  udslette  ham  i  Den  hellige  Lund  (Joseph  Smiths 
Historie  2:16).  Dette  er  også  nøglen  til,  hvordan  vi  kan 
holde  vore  depressioner  fra  livet. 

3.  Tjeneste. 

At  glemme  sig  selv  i  retfærdig  tjeneste  for  andre  kan 
i  høj  grad  opløfte  en  og  få  ens  tanker  bort  fra  personli- 
ge problemer,  eller  i  det  mindste  gøre,  at  man  kan  se 
dem  i  det  rette  perspektiv.  „Hvis  du  er  lidt  trist,"  sag- 
de præsident  Lorenzo  Snow,  „så  se  dig  omkring,  og 
find  en  der  har  det  værre  end  dig,  henvend  dig  til 
ham  og  find  ud  af,  hvad  der  er  i  vejen,  og  prøv  så  at 
hjælpe  ham  med  det  problem  i  overensstemmelse 
med  den  visdom  Herren  giver  dig;  og  snart  vil  du 
opdage,  at  dit  dårlige  humør  er  borte.  Herrens  Ånd 
er  hos  dig,  og  alt  synes  meget  bedre." 
(Conference  Report,  6.  april  1899,  s.  2-3). 

En  kvinde,  som  på  retfærdig  vis  er  optaget  af  at  op- 
drage sine  børn,  har  en  bedre  chance  for  at  holde  hu- 
møret oppe,  end  en  kvinde,  som  kun  er  interesseret  i 
sine  personlige  problemer. 


4.  Arbejde. 


Jorden  blev  forbandet  for  Adams  skyld.  Arbejdet  er 
vor  velsignelse,  ikke  vor  straf.  Gud  har  arbejde,  der 
skal  udføres,  og  det  bør  I  også  have.  Mangen  mand  er 
blevet  deprimeret  af  at  holde  op  med  at  arbejde,  og 
det  har  fremskyndet  hans  død.  Man  siger  jo,  at  selv  de 
onde  hellere  fletter  tove  af  sand,  end  at  skulle  ende  i 
uvirksomhedens  helvede.  Vi  bør  flittigt  tage  os  af  vort 
åndelige,  mentale,  medmenneskelige  og  fysiske  velbe- 
findende, ligesom  vi  bør  tage  os  af  de  mennesker,  vi 
har  ansvaret  for. 

I  Jesu  Kristi  kirke  af  Sidste  Dages  Hellige  er  der  ar- 
bejde nok  at  udføre  for  at  fremme  Guds  rige.  Missio- 
nering, familiens  genealogi,  tempelarbejde,  familieaf- 
tener og  kirkekaldelser  som  skal  passes,  er  blot  lidt  af 
det  der  forventes  af  os. 


5.  Helbred. 


Det  fysiske  legemes  tilstand  kan  påvirke  ånden.  Det 
er  derfor,  Herren  gav  os  visdomsordet.  Han  sagde  og- 
så, at  vi  skulle  gå  tidligt  i  seng  og  stå  tidligt  op  (se  L&P 


88:124),  og  at  vi  ikke  bør  løbe  stærkere,  end  vi  har 
kræfter  til  (se  L&P  10:4),  samt  at  vi  bør  vise  mådehold- 
enhed i  alle  gode  ting.  Generelt  er  det  sådan,  at  jo  me- 
re naturlig  føde  vi  spiser  -  jo  mindre  forarbejdet  den 
er,  og  jo  mindre  tilsætningsstoffer  der  er  i  den  -  jo 
sundere  er  det  for  os.  Maden  kan  påvirke  sindet,  og 
mangler  i  visse  af  legemets  funktioner  kan  udmærket 
medføre  psykiske  depressioner. 

En  grundig  lægeundersøgelse  fra  tid  til  anden  er  en 
udmærket  sikkerhedsforanstaltning  og  kan  være  med- 
virkende til,  at  visse  problemer  bliver  opdaget  og  be- 
handlet. Både  hvile  og  motion  er  en  nødvendighed,  og 
en  rask  tur  i  den  friske  luft  kan  også  opfriske  én  ånde- 
ligt. Sunde  fritidsbeskæftigelser  er  en  del  af  vor  religi- 
on, og  en  god  lejlighed  til  at  sætte  farten  lidt  ned.  Blot 
det,  at  man  glæder  sig  til  det,  kan  virke  opløftende  på 
ånden. 

6.  Læsning. 

Mange  mennesker  har  i  deres  prøvelsers  time  fun- 
det trøst  og  opmuntring  i  Mormons  Bog. 
Salmerne  i  Det  gamle  Testamente  er  ganske  særlig 

velegnede  for  den,  der  føler  sig  ulykkelig.  I  vore  dage 
er  vi  velsignede  med  Lære  og  Pagter,  de  moderne 
åbenbaringer.  Profeternes  ord  er  god  læsning,  og  kan 
både  vejlede  og  trøste,  når  vi  er  nedtrykte. 

7.  En  præstedømmevelsignelse. 

Når  man  befinder  sig  i  en  vanskelig  periode,  eller 
man  ved,  at  man  snart  vil  stå  overfor  en  sådan,  kan 
man  bede  om  at  få  en  præstedømmevelsignelse.  Selv 
profeten  Joseph  Smith  søgte  og  fik  en  velsignelse  af 
Brigham  Young  og  fik  således  trøst  og  vejledning. 
Fædre,  lev  så  I  kan  velsigne  jeres  egen  hustru  og  jeres 
børn. 

At  modtage  og  siden  stadig  under  bøn  overveje  ind- 
holdet af  sin  patriarkalske  velsignelse  kan  give  én  en 
værdifuld  indsigt,  særlig  i  en  prøvelsens  stund.  Nad- 
veren vil  „velsigne  .  .  .  sjælene"  (L&P  20:77,  79)  for  al- 
le dem  der  i  retfærdighed  tager  del  deri,  og  derfor  bør 
man  ofte  tage  del  i  nadveren,  også  de  mennesker  der 
er  syge  og  lænket  til  sengen. 

8.  Faste. 

Skriften  fortæller  os,  at  der  er  visse  onde  ånder, 
der  kun  kan  uddrives  ved  faste  og  bøn  (se  Matt. 
17:14-21).  En  faste  af  og  til  kan  hjælpe  til  at  klare  tank- 
erne og  styrke  legemet  og  ånden.  Den  sædvanlige  fa- 
ste, som  vi  forventes  at  deltage  i  fastesøndag,  varer  i 
24  timer,  hvor  vi  hverken  drikker  eller  spiser.  Der  er 
nogle,  der  synes,  de  har  behov  for  at  faste  længere, 
idet  de  altså  ikke  indtager  føde,  men  drikker  den  væ- 
ske de  behøver. 

Man  skal  bruge  visdom  i  forbindelse  med  dette,  og 
fasten  bør  afsluttes  med  et  let  måltid.  For  at  gøre  fa- 
sten mere  virkningsfuld,  bør  den  samordnes  med  bøn 
og  meditation;  fysisk  arbejde  må  begrænses  til  et  mini- 
mum, og  det  er  en  velsignelse,  hvis  man  kan  tænke 
over  skrifterne  og  grunden  til  fasten. 

9.  Venner. 

Gode  venners  kammeratskab  kan  ikke  overvurde- 
res. Venner,  som  hører  på,  hvad  vi  har  at  sige,  og  som 
vil  dele  vore  glæder  med  os,  hjælpe  os  med  at  bære 
vore  byrder  og  give  os  gode  råd,  er  uvurderlige. 
Joseph  Smiths  ord  har  en  ganske  særlig  betydning  for 
den,  som  har  prøvet  at  befinde  sig  i  depressionens 
fængsel.  Han  sagde:  „Et  venskabstegn  fra  en  hvilken 
som  helst  kilde  opvækker  og  sætter  enhver  sympatisk 
følelse  i  bevægelse".  (Joseph  Smiths  Lærdomme,  s.  158). 

Det  allerbedste  er,  hvis  det  er  éns  familie  der  er  éns 
nærmeste  venner.  Først  og  fremmest  må  vi  søge  at 

Hvor  velsignet  sød  en  vens  stemme  er; 

et  venskabstegn  fra  en  hvilken  som  helst  kilde  opvækker 

og  sætter  enhver  sympatisk  følelse  i  bevægelse. 


være  gode  venner  med  vor  Fader  i  Himmelen  og  vor 
broder  Jesus  Kristus.  Det  er  dejligt  at  opholde  sig  i 
nærheden  af  personer  der  opbygger  én.  Men  for  at 
have  venner,  må  man  selv  være  venlig.  Venskabet  be- 
gynder i  hjemmet  og  omfatter  så  efterhånden  hjemme- 
læreren,  kvorumspræsidenten,  biskoppen  og  andre 
lærere  og  ledere  i  kirken.  Det  kan  være  til  stor  op- 
muntring ofte  at  mødes  med  de  hellige  og  nyde  godt 
af  deres  selskab. 

10.  Musik. 

Inspirerende  musik  kan  fylde  sjælen  med  gode  tank- 
er, tilskynde  én  til  retfærdige  gerninger  eller  give  fred 
i  sjælen.  Da  Saul  følte  sig  plaget  af  onde  ånder,  spille- 
de David  på  harpe  for  ham,  og  Saul  blev  i  bedre  hu- 
mør, og  de  onde  ånder  forlod  ham  (se  1  Sam.  16:23). 
Ældste  Boyd  K.  Packer  har  givet  os  det  kloge  råd,  at 
lære  nogle  af  Zions  inspirerende  salmer  udenad,  og 


Sunde  fritidsbeskæftigelser 
er  en  del  af  vor  religion, 
og  en  god  lejlighed  til  at 
sætte  farten  lidt  ned.  Blot 
det,  at  man  glæder  sig  til 
det,  kan  virke  opløftende 
på  ånden. 


så,  når  vi  føler  os  fristet,  simpelthen  synge  dem,  så 
vore  tanker  til  stadighed  er  beskæftigede  med  disse  in- 
spirerende ord,  så  der  ikke  bliver  plads  til  onde  tanker 
(generalkonferencen  i  oktober  1973).  Det  samme  kan 
man  gøre  for  at  blive  fri  for  nedslående,  deprimerende 
tanker. 

11.  Udholdenhed. 

Da  George  A.  Smith  var  meget  syg,  fik  han  besøg 
af  sin  fætter,  profeten  Joseph  Smith.  Den  syge  fortalte 
senere:  „Han  (profeten)  sagde  til  mig,  at  jeg  aldrig 
måtte  miste  modet,  ligegyldigt  hvilke  vanskelig- 
heder, jeg  kom  ud  for.  Hvis  jeg  blev  sænket  ned  i  den 
dybeste  mine  i  Nova  Scotia  og  havde  hele  Rocky 
Mountains  over  mig,  så  burde  jeg  alligevel  ikke  miste 
modet,  men  holde  ud,  udvise  tro  og  holde  humøret 
oppe,  og  så  ville  jeg  til  sidst  nå  frem  i  lyset  igen" 
(George  A.  Smith  Family,  s.  54,  red.  Zora  Smith  Jarvis, 
Provo,  Utah:  Brigham  Young  University  Press,  1962). 

Til  tider  må  man  simpelthen  bare  holde  ud  i  retfær- 
dighed og  vente  til  djævelens  depressive  indflydelse 
forlader  én.  Som  Herren  sagde  til  profeten  Joseph 
Smith:  „Din  modgang  og  dine  lidelser  skal  blot  vare  et 
øjeblik, 

og  om  du  er  standhaftig,  skal  Gud  ophøje  dig  i  det 
høje,  og  du  skal  triumfere  over  alle  dine  fjender" 
(L&P  121:7-8). 

Hvis  man  vedbliver  med  at  arbejde  mod  gode  mål, 
selv  om  man  befinder  sig  i  depressionens  mørke,  så  vil 
man  til  sidst  nå  ud  i  solskinnet.  Vor  Mester,  Jesus  Kri- 
stus, blev  udsat  for  sin  største  prøvelse,  da  han  ved 
korsfæstelsen  stod  alene  uden  sin  Fader,  men  han 
fortsatte  alligevel  med  at  udføre  sit  arbejde  for  menne- 
skenes børn,  og  kort  derefter  blev  han  herliggjort  og 
modtog  en  fylde  af  glæde.  Medens  I  gennemgår  jeres 
prøvelses  time,  så  gør  I  klogt  i  at  huske  på  tidligere 
sejre  og  tælle  jeres  velsignelser,  vel  vidende,  at  I  vil  få 
endnu  større  velsignelser,  hvis  I  er  trofaste.  Og  I  kan 
være  sikre  på,  at  når  tiden  er  inde,  vil  Gud  tørre  hver 
tåre  bort  og  give  jer  „hvad  intet  øje  har  set  og  intet  øre 
har  hørt,  og  hvad  der  ikke  er  opkommet  i  noget  men- 
neskes hjerte,  hvad  Gud  har  beredt  for  dem,  der 
elsker  ham"  (1  Kor.  2:9). 

12.  Mål. 

Ethvert  af  Guds  ansvarlige  børn  har  brug  for  at  sæt- 
te sig  mål,  både  på  kort  og  på  langt  sigt.  Et  menneske, 
der  bestræber  sig  på  at  nå  retfærdige  mål,  kan  snart 
blive  herre  over  håbløsheden,  og  når  han  har  nået  ét 


mål,  kan  han  sætte  sig  et  nyt.  Nogle  mål  har  vi  til  sta- 
dighed. Når  vi  hver  uge  deltager  i  nadveren  forpligter 
vi  os  til  at  opfylde  det  mål,  at  påtage  os  Jesu  Kristi 
navn,  altid  at  huske  ham  og  holde  hans  befalinger. 
Om  Jesu  forberedelse  til  sin  mission  siger  skrifterne: 
„Og  Jesus  gik  frem  i  visdom  og  vækst  og  yndest  hos 
Gud  og  mennesker"  (Luk.  2:52).  Heri  ser  man  nogle 
mål  inden  for  fire  hovedområder:  åndelighed,  kund- 
skab, fysik  og  medmenneskelighed.  „Hvad  slags 
mænd  burde  I  da  være?"  spurgte  Mesteren,  og  han 
svarede:  „Sandelig  siger  jeg  jer:  Som  jeg  er"  (3  Nephi 
27:27).  Her  har  vi  i  hvert  fald  et  mål,  vi  kan  have  os 
for  øje  hele  livet  igennem:  At  følge  i  hans  fodspor,  at 
fuldkommengøre  os  i  alle  dyder,  som  han  gjorde,  at 
søge  hans  nærhed  og  bestræbe  os  på  at  gøre  vor 
udvælgelse  og  kaldelse  sikker  (se  L&P  53:1). 

„Brødre,"  udbrød  Paulus,  „.  .  .  ét  gør  jeg:  idet  jeg 
glemmer,  hvad  der  er  bagved,  og  rækker  efter  det,  der 
er  foran, 

jager  jeg  frem  mod  målet,  den  sejrspris,  som  Gud 
fra  det  høje  kaldte  os  i  Kristus  Jesus"  (Fil.  3:13-14). 

Lad  jeres  tanker  være  optaget  af  det  mål  at  være 
Herren  lig,  og  så  vil  I  blive  de  depressive  tanker  kvit  i 
jeres  stræben  efter  at  kende  ham  og  gøre  hans  vilje. 
„Lad  det  samme  sindelag  være  i  jer  som  var  i  Kri- 
stus," sagde  Paulus  (Fil.  2:5).  „Vend  alle  jeres  tanker 
mod  mig,"  sagde  Jesus  (L&P  6:36).  Og  hvad  vil  resul- 
tatet blive,  hvis  vi  gør  dette?  „Du  holder  dens  sind 
fast,  som  vogter  på  fred,  thi  det  stoler  på  dig" 
(Es.  26:3). 

„Frelse,"  sagde  profeten  Joseph  Smith,  „er  intet 
mindre  end  at  sejre  over  alle  vore  fjender  og  lægge 
dem  under  vore  fødder"  (Profeten  Joseph  Smiths  Lær- 
domme, s.  356).  Vi  kan  hæve  os  over  fjendernes  for- 
tvivlelse, depressioner  og  opgivelse  ved  at  huske  på, 
at  Gud  har  givet  os  mange  muligheder  for  at  sætte  os 
ud  over  dem.  Jeg  har  i  dag  nævnt  nogle  af  dem.  Som 
der  står  i  Bibelen:  „Det  er  kun  almindelige,  menneske- 
lige fristelser,  der  hidtil  har  mødt  jer,  og  Gud  er  tro- 
fast, han  vil  ikke  tillade,  at  I  fristes  over  evne,  men 
sammen  med  fristelsen  skabe  en  vej  ud  af  den,  så  I 
kan  stå  den  igennem"  (1.  Kor.  10:13). 

Ja,  livet  er  en  prøve;  og  måske  føler  vi  af  og  til, 
medens  vi  er  borte  fra  vort  himmelske  hjem,  ligesom 
de  hellige  mænd  fordum  følte  det,  nemlig,  at  de  var 
„fremmede  og  pilgrimme  på  jorden"  (L&P  45:13).  I 
John  Bunyans  dejlige  bog,  Pilgrim  's  Progress  er  hoved- 
personen kendt  som  en  kristen,  der  stræber  mod  den 
celestiale  by.  Han  gjorde  dette  til  sit  mål,  men  for  at 
komme  dertil  måtte  han  overvinde  mange  forhindrin- 
ger, blandt  andet  måtte  han  flygte  for  kæmpen,  som 


hed  „fortvivlelse".  Der  findes  mange  måder  hvorpå  vi 
kan  bekæmpe  djævelens  snarer,  i  form  af  fortvivlelse, 
håbløshed  og  depressioner  og  i  stedet  opløfte  vor  ånd 
og  finde  glæde,  nemlig:  omvendelse,  bøn,  tjeneste,  ar- 
bejde, et  godt  helbred,  læsning,  en  præstedømmevel- 
signelse, gode  venner,  musik,  udholdenhed  og  mål- 
sætninger. 

Jeg  beder  til,  at  vi  kristne  pilgrimme  i  den  vanskelige 
tid,  der  ligger  foran  os,  må  få  større  lykke  her  og  stræ- 
be frem  imod  en  fylde  af  glæde  i  det  celestiale  rige. 
I  Jesu  Kristi  navn.  Amen.  □ 


IDEER  TIL  HJEMMELÆRERE 

Punkter  som  kunne  fremhæves:  Hvis  du  synes  kan 
du  fremlægge  nogle  af  følgende  punkter  under 
samtalerne  ved  dine  hjemmelærerbesøg: 

1.  Som  en  hjælp  til  at  overvinde  vort  mismod,  for- 
tvivlelse, og  depression  har  Herren  givet  os  mange 
muligheder  for  at  opløfte  vor  ånd.  Det  er  fx  omvendel- 
se, bøn,  tjeneste,  arbejde,  at  stræbe  efter  at  opbygge  et 
godt  helbred,  læsning,  præstedømmevelsignelser, 
faste,  at  skabe  sig  venner,  at  lytte  til  god  musik, 
udholdenhed  og  at  nå  sine  mål. 

2.  Skønt  livet  er  en  prøve  er  det  „kun  almindelige, 
menneskelige  fristelser,  der  hidtil  har  mødt  (os),  og 
Gud  er  trofast,  han  vil  ikke  tillade,  at  (vi)  fristes  over 
evne,  men  sammen  med  fristelsen  skabe  vej  ud  af 
den,  så  (vi)  kan  stå  den  igennem"  (1  Kor.  10:13). 

Hjælp  til  samtale 

1.  Fortæl  hvad  du  personligt  mener  om  evangeliets 
kraft  til  at  hjælpe  os  med  at  overvinde  mismod, 
fortvivlelse  og  depression. 

2.  Er  der  skriftsteder  eller  citater  i  denne  artikel  som 
familien  kunne  læse  højt  eller  tale  om? 

3.  Ville  denne  samtale  blive  bedre  hvis  du  taler  med 
husets  overhoved  før  besøget?  Har  du  et  budskab  fra 
kvorumslederen  eller  biskoppen? 


STRÆBEN  EFTER 
KUNDSKAB 


EN  LIVSLANG  PROCES 


BESØGSLÆRERINDERNES 
BUDSKAB 


Formål: 

At  vi  forstår,  at  det  er  vort  ansvar  at 

fortsætte  med  at  lære  hele  livet 

igennem. 

„Jeg  lukker  nu  op  på  jeres  vegne, 
i  Herrens  navn,  og  denne  forening 
skal  fryde  sig,  og  kundskab  og  in- 
telligens vil  strømme  ned  fra  denne 
dag  og  i  tiden  fremover"  (History  of 
the  Church,  4:607).  Sådan  sagde 
profeten  Joseph  Smith  til  de  søstre 
der  var  samlet  til  et  hjælpefore- 
ningsmøde kort  tid  efter  foreningen 
var  blevet  organiseret.  Det  er  vort 
ansvar  at  stille  os  der,  hvor  vi  kan 
modtage  den  „kundskab  og  intelli- 
gens" som  profeten  lovede  at  alle 
værdige  søstre  ville  blive  velsignet 
med. 

Vi  bliver  alle  født  til  denne  jord 
med  en  naturlig  tørst  efter  hele  ti- 
den at  lære  og  gøre  fremskridt.  Det 
er  et  træk  vi  har  arvet  fra  vore  him- 
melske forældre.  Vor  himmelske 
Fader  står  parat  til  at  hjælpe  os  med 
kundskab.  „Mennesket  kunne  lige 
så  godt  strække  sin  svage  arm  ud 


Foto:  Grant  Heaton 


for  at  standse  Missourifloden  i  dens 
løb  eller  vende  strømmen  i  modsat 
retning,  som  hindre  den  Almægti- 
ge i  at  udgyde  kundskab  fra  himlen 
over  de  sidste  dages  helliges  hove- 
der" (L&P  121:33). 

Præsident  Gordon  B.  Hinckley 
fra  Det  øverste  Præsidentskab  op- 
regnede engang  de  velsignelser 
som  Herren  har  givet  sidste  dages 
hellige  kvinder.  Han  sagde,  at 
kvinderne  har  mulighed  for  at 
„uddanne  deres  forstand  og  hænd- 
er, at  forfine  deres  talenter  og  der- 
ved kvalificere  sig  til  at  arbejde  i  det 
samfund  de  skal  leve  i."  Han  på- 
mindede os  så  om,  at:  „I  har,  i  lig- 
hed med  mænd,  ret  til  Kristi  Ånd, 
som  oplyser  enhver  mand  og  kvin- 
de der  kommer  ind  i  denne  verden 
(L&P  84:46),"  (Generalkonferencen 
i  oktober  1986).  Præsident  Hinckley 
råder  os  til  at  prioritere  ægteskab 
og  familie  højest,  og  dernæst  enga- 
gere os  i  uddannelsesprogrammer 
og  forøge  vor  påskønnelse  af  kunst 
og  kultur.  Ligegyldigt  hvad  vor  nu- 
værende situation  er,  kan  vi  for- 
søge at  øge  vor  kundskab  og  oplyse 
vor  forstand.  Vi  kan  alle  gøre  vore 
hjem  til  et  lærdommens  hus.  Vi 
kan  omgive  os  med  skrifterne,  gode 
bøger,  opløftende  musik  og  sunde 
aktiviteter  (se  L&P  88:118-119).  Vi 
kan  studere  vore  søndagsskole-  og 


„  Om  du  beder,  skal  du  modtage  åbenbaring  på 
åbenbaring,  kundskab  på  kundskab,  så  du  må  lære 
at  kende  hemmeligheder  og  fredelige  ting  -  det, 
som  bringer  glæde  og  evigt  liv"  (L&P  42:61). 


hjælpeforeningslektier  hver  uge, 
også  selv  om  vi  har  kaldelser,  der 
forhindrer  os  i  at  deltage  i  alle  mø- 
derne. Præsident  Spencer  W.  Kim- 
ball  sagde  engang:  „Vi  ønsker  ikke 
at  kirkens  kvinder  skal  være  uoply- 
ste eller  uvirksomme.  I  vil  blive  be- 
dre mødre  og  hustruer  både  her  i 
dette  liv  og  i  evigheden,  hvis  I  øger 
de  talenter,  som  Gud  har  velsignet 
jer  med."  Han  lagde  også  vægt  på 
nødvendigheden  af,  at  alle  kvinder 
studerer  i  skrifterne:  „Vi  ønsker  at 
vore  hjem  skal  være  velsignet  med 
søstre,  som  er  godt  inde  i  skrifterne 
-  hvad  enten  I  er  enlige  eller  gifte, 
unge  eller  gamle,  enker  eller  har  en 
familie."  (Citeret  fra  Den  danske 
Stjerne,  maj  1980,  s.  163,  165). 

Der  er  nogle  af  os  der  vælger  at 
tage  en  uddannelse.  Andre  gør  de- 
res indsats  inden  for  videnskaben 


eller  forretningsverdenen.  Andre 
igen  bliver  kunstnere,  men  alle  har 
vi  muligheden  for  at  øve  en  retfær- 
dig indflydelse  på  vort  hjem,  vore 
venner  eller  elever. 
Når  vi  vælger  vor  livsvej  har  vi  mu- 
lighed for  at  vide,  om  den  valgte 
vej  er  Gud  velbehagelig.  □ 


FORSLAG  TIL 
BESØGSLÆRERINDER 

1.  Hvad  kan  du  gøre  for  at  gøre 
dit  hjem  til  et  „lærdommens  hus"? 

2.  Drøft  hvorledes  hjælpefore- 
ningslektierne  og  samværet  med 
andre  søstre  styrker  en  kvindes  lyst 
til  at  lære  samt  hendes  evne  til  at 
påvirke  sine  omgangsfæller. 


EVANGELIET  ER  ET 
FÆLLES  BÅND  DER 
BINDER  O  S  SAMMEN 

En  samtale  med  hjælpe  foreningens  præsidentskab 


Medlemmerne  af  hjælpeforeningens  bestyrelse  samles  i  præsident 
Barbara  W.  Winders  kontor:  (siddende)  søster  Winder;  (stående  fra 
venstre)  Joy  F.  Evans,  førsterådgiver;  Joanne  B,  Doxey,  andenrådgiver; 
og  Joan  Spencer,  sekretær /kasserer. 


Hjælpeforeningens  præsidentinde,  søster  Bar- 
bara W.  Winder  og  hendes  rådgivere  bor  i  Salt 
Lake  City,  men  deres  opmærksomhed  er  helt 
klart  rettet  imod  søstrene  i  kirken  over  hele  verden. 
I  næsten  tre  år  har  dette  præsidentskab,  søster 
Winder,  søster  loy  F.  Evans  og  søster  loanne  B. 
Doxey,  mødt  søstre  fra  mange  lande.  Vi  vil  gerne  lade 
dem  fortælle  hvordan  de  mener  at  hjælpeforeningen 
forener  kirkens  kvinder  i  et  internationalt  søsterskab. 


Hvad  anser  I  for  at  være  de  største  udfordringer  som  sidste 
dages  hellige  kvinder  verden  over  står  overfor? 

Søster  Winder:  Over  hele  verden  er  der  økonomiske 
udfordringer,  og  der  er  politiske  problemer.  Men  jeg 
tror  at  moralen  i  verden  af  i  dag  er  en  endnu  større  ud- 
fordring for  vore  kvinder.  Vi  ved,  at  verdens  moralske 
standarder  er  meget  forskellige  fra  det  vi  lærer  i  lesu 
Kristi  evangelium. 

Søster  Evans:  Jeg  synes  at  det  er  interessant  at  se, 
hvor  ens  de  problemer  er,  som  søstrene  står  overfor, 
på  trods  af  de  store  kulturelle  forskelle. 

Søster  Winder:  Det  er  fordi  vore  grundlæggende 
behover  ens. 

Søster  Doxey:  Fællesnævneren  for  de  sidste  dages 
hellige  kvinder  er  åndelig.  Vi  er  alle  i  kirken  af  samme 
grund  -  vi  elsker  Herren  og  søger  hans  vejledning.  Vi 
har  et  fælles  bånd  der  binder  os  sammen.  Det  bånd  er 
evangeliet. 


Hvordan  kan  hjælpeforeningen  hjælpe  kvinderne  til  at  klare 
udfordringen  at  opretholde  de  evangeliske  standarder? 

Søster  Winder:  Vort  lektiemateriale  i  år  indeholder 
dobbelt  så  mange  lektier  om  Andelig  livsførelse.  Disse 
lektier  skal  være  en  hjælp  til  at  styrke  vore  søstre  imod 
de  problemer  vi  ser  i  verden  i  dag. 

Vi  føler,  at  ved  at  undervise  i  evangeliske  prin- 
cipper, hjælper  vi  dem  til  at  udvikle  den  styrke 
de  har  brug  for,  for  at  overvinde  de  problemer  de 
møder. 

Søster  Evans:  Vi  ønsker,  at  vore  kvinder  skal  forstå 
hvor  nødvendigt  det  er,  at  de  overholder  deres  pagter 
med  Herren,  ligegyldigt  hvad  verden  accepterer.  Selv 
om  kulturerne  er  forskellige,  så  er  evangeliets  princip- 
per det  ikke. 

Mange,  mange  søstre  er  gift  med  mænd,  der  ikke  er 
medlemmer  af  kirken.  Hvordan  klarer  de  denne  udfordring? 

Søster  Evans:  Det  afhænger  meget  af  mandens  ind- 
stilling -  om  han  tillader  sin  hustru  at  deltage  i  kirkens 
aktiviteter,  om  han  tillader  at  børnene  bliver  døbt. 
Hvis  søstrene  ikke  får  lov  til  at  deltage,  så  står  de  med 
en  større  byrde. 

Søster  Winder:  Jeg  var  i  Europa  da  det  blev  bekendt- 
gjort, at  kvinder  med  ægtemænd,  der  ikke  er  medlem- 
mer af  kirken,  kunne  tage  til  templet  og  modtage  de- 
res egen  endowment.  Der  var  mange  der  kneb  en  tåre. 


Hvilken  ånd  møder  I  hos  sidste  dages  hellige  kvinder  over 
hele  verden? 

Søster  Winder:  De  har  den  håbets  ånd  som  evangeliet 
fører  med  sig.  Når  kvinder  hører  håbets  og  glædens 
budskab,  beriger  det  deres  liv. 


Organisationen  hjælpeforeningen  er  netop  blevet  ændret  på 
såvel  wards-  som  stavsbasis.  Hvordan  vil  disse  ændringer 
hjælpe  søstre  i  hele  verden? 

Søster  Winder:  Nu  består  hjælpeforeningen  kun  af  en 
præsidentinde,  hendes  rådgivere  og  en  sekretær/kas- 
serer. Hjælpeforeningens  organisation  kan  blive  til- 
passet til  den  lokale  enheds  omstændigheder. 
I  en  meget  lille  enhed  er  der  måske  kun  en  præsident- 
inde. Siden  kan  man  så  kalde  rådgivere,  en  sekre- 
tær/kasserer, lærere  og  bestyrelsesmedlemmer,  efter- 
hånden som  kvalificerede  søstre  bliver  ledige. 

Søster  Doxey:  Vi  har  forsøgt  at  lave  hjælpeforening- 
ens programmer  så  smidige,  enkle,  og  fleksible  som  mu- 
ligt. Dette  afspejler  sig  i  den  nye  bestyrelsesstruktur 
på  både  stavs-  og  wardsbasis. 


Hvordan  tilpasser  hjælpeforeningsledere  programmer  som  fx 
besøgslærerindeprogrammet,  så  det  passer  til  deres  søstres 
omstændigheder? 

Søster  Doxey:  Vi  kender  til  et  ward,  hvor  medlem- 
merne er  spredt  ud  over  en  meget  stor  by,  med  dårlige 
og  dyre  transportmuligheder.  De  foretager  deres  be- 
søg i  wardet.  Alle  søstrene  mødes  hver  uge  efter  de  al- 
mindelige møder.  Hver  søster  har  en  bestemt  søster  i 
området  som  hun  skal  tage  sig  af.  De  aflægger  rapport 


om  hvordan  en  syg  søster  klarer  sig  eller  hvordan  en 
anden  søsters  lille  barn  har  det.  De  har  et  helt  net  af 
omsorg,  og  har  ikke  kun  kontakt  en  gang  om  måned- 
en, men  hver  uge. 


Det  er  en  meget  kreativ  løsning. 

Søster  Winder:  Ja.  Søstrene  i  forskellige  dele  af  ver- 
den kender  deres  begrænsninger,  og  de  finder  på  klo- 
ge måder  at  overvinde  dem  på,  så  de  kan  holde  kon- 
takten med  hinanden  vedlige.  På  trods  af  deres  om- 
stændigheder udvikler  de  en  omsorg  for  hinanden.  De 
ved  hvor  stor  vigtighed  vor  himmelske  Fader  tillægger 
det  at  lære  at  elske  og  drage  omsorg  for  hinanden. 
Søster  Evans:  Der  er  også  andre  barrierer.  I  visse  kultu- 
rer ville  søstrene  almindeligvis  ikke  aflægge  hinanden 
besøg  i  hjemmene.  Det  gør  kun  familiemedlemmer. 
Når  vi  kan  understrege,  at  vi  alle  er  medlemmer  af  en 
„kirke-familie"  føler  søstrene  sig  mere  behageligt  til 
mode  i  hinandens  hjem. 


Hvad  med  kommunikationsbarrierer?  Det  er  ikke  alle 
hjælpeforeningspræsidentinder  der  bare  kan  gribe  telefonen 
og  finde  ud  af  hvordan  en  søster  har  det. 

Søster  Doxey:  Vi  har  kendskab  til  en  hjælpeforenings- 
præsidentinde  i  Indonesien  som  ikke  har  telefon. 
Hver  morgen  beder  hun  sin  himmelske  Fader  om  at 
hjælpe  hende  til  at  vide,  hvem  der  har  brug  for  hen- 
des hjælp  den  dag.  Så  går  hun  derhen,  hvor  hun  føler 
sig  inspireret  til.  Ofte  finder  hun,  at  de  mennesker 
hun  besøger  har  haft  brug  for  hendes  hjælp. 
Søster  Evans:  En  hjælpeforeningspræsidentinde  fra  Ir- 
land, som  ikke  har  telefon  eller  bil,  tager  sine  to  børn 
med  på  cyklen,  når  hun  tager  ud  og  besøger  søstrene. 


Hvilke  andre  programmer  kan  hjælpeforeningslederne 
skræddersy  så  de  passer  til  deres  søstres  behov? 

Søster  Evans:  Vi  lægger  vægt  på  aktiviteter  midt  på 
ugen,  i  områder  hvor  det  kan  lade  sig  gøre,  med  præ- 
stedømmets accept.  Det  kan  være  lektier  om  passende 
emner  for  søstrene  i  netop  det  område.  Det  kunne  væ- 
re lektier  om  hygiejne,  ernæringslære,  førstehjælp  el- 
ler kulturelle  emner.  Hjemme-  og  familielektien  kan 
også  gentages  for  de  mødre  der  ikke  var  i  stand  til  at 
være  til  stede  ved  søndagens  lektie. 

Hvordan  holder  I  kontakten  ved  lige  med  søstrene  rundt 
omkring  i  verden?  Hvordan  finder  I  ud  af  deres  behov? 

Søster  Winder:  Områdepræsidenternes  hustruer  har 
tjent  som  medlemmer  af  hjælpeforeningens,  primarys 
og  Unge  Pigers  bestyrelse.  De  rejser  med  deres  mænd 
til  stavskonferencer  og  mødes  sædvanligvis  med  stav- 
ens kvindelige  ledere,  samtidig  med  at  der  afholdes 
møder  for  præstedømmet.  De  præsenterer  hjælpefore- 
ningens retningslinjer  og  taler  med  de  lokale  ledere 
om  planlægning  af  programmer,  der  kan  dække  lokale 
behov  -  tilpasning  af  programmer.  Ved  generalkonfe- 
rencer kommer  de  til  kirkens  hovedsæde  for  at  aflæg- 
ge rapport  til  os  om  hvad  de  har  fundet  ud  af  i  de  for- 
skellige områder  af  verden.  Vi  holder  dem  informeret 
om  hvad  der  sker  i  Salt  Lake  City. 


Hvilket  budskab  vil  I  give  søstrene  over  hele  verden? 

Søster  Winder:  Hvis  jeg  skal  komme  med  et  budskab, 
vil  jeg  gerne  understrege  over  for  søstrene,  at  de  ska- 
ber atmosfæren  i  hjemmet  -  hvadenten  de  bor  alene, 
sammen  med  deres  forældre  eller  med  deres  mand. 
Det  er  af  største  vigtighed  at  alle  kvinder  bliver  styr- 
ket, så  de  har  overskud  til  at  gøre  det  de  skal,  ligegyl- 
digt hvilken  kultur  de  tilhører.  Alle  kvinder  skal  gøre 


deres  hjem  til  et  tilflugtssted  for  sig  selv  og  deres 
familie. 


HJÆLPEFORENINGENS  MISSION 

Hjælpeforeningens  mission  er  at  hjælpe  kvinder  til  at  - 


1.  have  tro  på  Gud  og  opbygge  personlige  vidnes- 
byrd om  vor  Herre  Jesu  Kristi  evangelium. 

Der  gives  undervisning,  der  skal  hjælpe  kvinder  til 
at  udvikle  en  personlig  kundskab  om  deres  him- 
melske Fader  og  Jesus  Kristus,  og  opmuntre  dem  til 
at  efterleve  og  udbrede  det  gengivne  evangelium. 


3.  yde  tjenestegerninger. 

Ved  at  tjene  dem  der  har  behov  for  hjælp  tilbyder 
hjælpeforeningens  søstre  et  støtteprogram  til  en- 
keltpersoner og  familier.  Denne  uselviske  tjeneste 
kan  resultere  i  en  øget  selvrespekt  og  kærlighed  til 
alle. 


2.  styrke  familierne  i  kirken. 

Søstrene  lærer  om  familiens  evige  natur.  De  op- 
fordres til  at  deltage  i  tempelarbejde  og  genealogi. 
Der  tilbydes  undervisning  i  hjemkundskab  og  små- 
bør nspleje  for  at  styrke  den  enkelte  og  familien.  Der 
gives  muligheder  for  at  opnå,  lære  og  tjene  i  et  kær- 
ligt søsterfællesskab. 


4.  opretholde  præstedømmet. 

Søstrene  lærer  at  forstå  præstedømmets  formål 
samt  dets  velsignelser.  De  lærer  at  søge  vejledning 
gennem  præstedømmelederne,  såvel  som  gennem 
personligt  studium  og  bøn,  både  i  personlige  og  i 
hjælpeforeningens  anliggender. 


(Uddrag  fra  hjælpeforeningspjecen  (PXRS4567). 

ARS  JUBILÆUM 


KIRKENS  INTERNATIONALE 

TIDSSKRIFTS 

ET  BLAD  FOR  EN  VERDENSOMSPÆNDENDE  KIRKE 


Bror  W.  W.  Phelps  tænkte  ikke 
småt.  Da  det  første  sidste  da- 
ges hellige  tidsskrift  blev 
etableret  i  1832  så  han  det  favne 
mange  have,  kulturer  og  sprog. 
Ikke  alene  ville  Evening  and  Morning 
Star  (Aften-  og  morgenstjernen) 
være  „det  evige  evangeliums  bud- 
bringer/' det  ville  også  „sprede 
sandheden  ud  til  alle  nationer, 
slægter,  tungemål  og  folk"  (History 
of  the  Church,  1:259;  fremhævelse 
tilføjet). 

Evening  and  Morning  Star  nåede 
aldrig  rigtigt  sit  store  mål.  I  virke- 
ligheden blev  det  sidste  nummer 
udgivet  kun  14  måneder  efter  det 
første.  En  pøbelhob  smadrede  den 
maskine,  avisen  blev  trykt  med,  og 
snart  efter  måtte  de  hellige  flytte  fra 
Jackson  County,  Missouri. 
Men  hvor  end  de  hellige  tog  hen 

-  Kirtland,  Nauvoo  og  Saltsødalen 

-  så  bar  de  broder  Phelps  vision 
med  sig,  om  et  tidsskrift  der  skulle 
sprede  sandheden  ud  over 
hele  jorden.  Der  var 
Latter-day  Saints'  Mes- 
senger and  Advocate 
(Kirtland,  1833-37), 
Elder's  Journal  (Kirtland, 


1837-38)  og  Times  and  Seasons  (Nau- 
voo, 1839-45).  Når  missionærerne 
forkyndte  i  et  nyt  land  udgav  de 
ofte  et  tidsskrift,  der  fortalte  evan- 
geliets historie.  1 1840  startede 
medlemmer  af  De  tolvs  Kvorum 
Latter-day  Saints'  Millennial  Star  i 
Liverpool,  England. 

Man  nåede  dog  først  i  1849  at 
nærme  sig  det  mål  at  tidsskrifter 
skulle  udsprede  sandheden  til  alle 
folk  på  deres  eget  sprog.  Det  år  be- 
gyndte ældste  Dan  Jones  at  udgive 
Prophwyd  YJubili,  neu,  Seren  Y  Saints 
(„Jubelårets  profet,  eller  De  helliges 
stjerne")  i  Wales.  Det  var  kirkens 
første  tidsskrift  der  ikke  blev  udgiv- 
et på  engelsk.  Kun  fem  år  senere 
grundlagde  ældste  Erastus  Snow 
Skandinaviens  Stjerne  på  dansk. 
Samme  år  grundlagde  ældste  John 
Taylor  l'Etoile  (Stjernen)  på  fransk 


og  Zions  Panier  (Zions  Banner)  på 
tysk. 

I  mere  end  et  hundrede  år  blev 
der  udgivet  tidsskrifter  i  forskellige 
missioner  i  kirken.  Det  var  ældste 
Howard  W.  Hunter  der,  i  sin  egen- 
skab af  administrator  for  de  euro- 
pæiske missioner,  lagde  mærke  til, 
at  meget  af  arbejdet  ved  at  udgive 
tidsskrifterne  overlappede  sig  selv, 
og  kvaliteten  og  indholdet  af 
tidsskrifterne  varierede  stærkt. 

Ældste  Hunter  anbefalede  at  ud- 
givelsen blev  samlet  under  ét,  hvor 
det  var  muligt,  og  brødrene  foretog 
en  grundig  undersøgelse.  I  marts 
1967,  for  netop  20  år  siden,  begynd- 
te man  så  at  udgive  et  koordineret 
internationalt  tidsskrift  på  9  sprog. 
I  de  følgende  år  kom  der  flere  sprog 
til,  og  i  dag  udgives  kirkens  tids- 
skrift på  18  sprog. 

Bror  Phelps  store  drøm  er  nu  ved 
at  gå  mere  fuldstændigt  i  opfyldel- 
se. Hver  måned  modtager  men- 
nesker i  mere  end  40  nationer 
budskaber  fra  kirkens  ledere 
på  deres  eget  sprog.  Over 
hele  verden  forandres 
menneskers  tilværelse, 

som  følge  af  det  internatio- 
nale tidsskrift  formidling  af 
evangeliet  til  alle  nationer, 
slægter,  tungemål  og  folk. 

Nu  da  I  er  klar 
over  hvor  vi  har 
været,  vil  vi  godt 
fortælle,  hvor  vi 
ønsker  at  nå  hen. 
For  at  gøre  dette 
har  vi  talt  med 
broder  Larry  Hiller, 
det  internationale  tidsskrift 
ansvarshavende  redaktør. 

Vi  har  lagt  mærke  til  adskillige  forand- 
ringer i  STJERNEN.  Den  trykkes  nu  i 
farver  og  udgives  hver  måned.  Er  der 
andre  ændringer  på  vej? 

Ja.  Den  væsentligste  ændring  er 
den,  som  læserne  selv  kan  være 
med  til.  Vi  ønsker  mange  flere  arti- 
kler fra  alle  de  sprogområder  vi  be- 
tjener. Vi  har  allerede  fundet  nogle 
kvalificerede  forfattere  i  forskellige 
dele  af  verden,  men  vi  skal  bruge 
mange  flere,  og  også  kompetente 
fotografer  og  illustratorer. 

Evangeliet  er  internationalt.  En 
god  artikel  fra  en  tysk,  en  peruvi- 
ansk eller  en  samoansk  hellig  kan 
bruges  i  kirkens  tidsskrifter  over 
hele  verden,  også  i  de  engelskspro- 
gede tidsskrifter.  Kirkens  store 
styrke  er  det  enkelte  medlems  vid- 
nesbyrd og  retfærdige  levned,  lige- 
gyldigt hvor  de  bor.  Stjernen  kan 
være  en  kanal,  der  lader  retfærdige 
påvirkninger  komme  ud  til  samtlige 
af  de  nationer  og  kulturer,  hvor 


evangeliet  er  tilgængeligt.  Kirken 
er  verdensomspændende,  og  vi  øn- 
sker virkelig  at  det  internationale 
tidsskrift  bliver  internationalt. 

Kan  almindelige  medlemmer  af  kirken 
indsende  en  artikel  til  udgivelse? 

Ja.  Mange  af  de  artikler  der  nu 
kan  læses  i  Stjernen  blev  skrevet  af 
almindelige  medlemmer  -  mødre, 
fædre,  hjemmelærere  eller  primary- 
lærere -  som  har  haft  en  trosfrem- 
mende  oplevelse  eller  fået  indsigt  i 
evangeliet. 


Hvilken  slags  artikler  ønsker  Stjernen? 

1.  Korte  artikler  om  trosfremmen- 
de  oplevelser.  Det  kan  fx  være  om- 
vendelseshistorier og  missionærhi- 
storier. 

2.  Artikler  om  sidste  dages  hel- 
lige i  alle  aldre.  Gode  emner  er  fx 
mennesker  der  har  udmærket  sig 
inden  for  deres  fag,  som  gør  noget 
usædvanligt  i  deres  område,  som  er 
gode  missionærer  eller  som  har 
medvirket  usædvanligt  meget  til  at 
kirken  er  vokset  i  deres  område. 

3.  Artikler  om  hvordan  menne- 
sker kan  anvende  evangeliske  prin- 
cipper i  deres  liv.  Artikler  om  at  un- 
dervise børn  i  evangeliets  princip- 
per, hvordan  man  missionerer,  etc. 

4.  Velunderbyggede  artikler  om 
kirkens  historie  i  et  område. 

Hvordan  kan  jeg  indsende  min  artikel 
til  STJERNEN?  Hvad  kan  jeg  forvente, 
når  jeg  har  indsendt  en  artikel? 

Send  dit  manuskript  til 
Translation  Division,  att. : 
Editorial  Advisor, 
Industriestrasse  21, 
Postfach  1568, 
D-6382  Friedrichsdorf  1 

Som  alle  andre  blade  kan  vi  kun 
kunne  bruge  nogle  af  de  indsendte 
manuskripter.  Hvis  en  artikel  bliver 
valgt  af  redaktørerne,  skal  den 
godkendes  af  kirkens  Correlation 

Review  komité,  og  redaktørerne 
forbeholder  sig  ret  til  at  redigere, 
sammenfatte  og  arbejde  med  det 
indsendte  materiale,  for  at  gøre  det 
parat  til  udgivelse.  Dette  tager 
alt  sammen  tid.  Derfor  skal  ingen 
forvente  at  deres  artikel  bliver 
trykt,  nogle  få  måneder  efter  den  er 
indsendt. 

Skal  man  føle  sig  skyldig  hvis  man  ikke 
har  tid  til  at  læse  hele  STJERNEN? 

Dette  tidsskrift  er  for  mennesker  i 
alle  aldre,  for  kirkens  ledere  og  al- 
mindelige medlemmer,  for  menne- 
sker af  alle  uddannelser  og  profes- 
sionelle baggrunde,  for  enlige  og 
for  ægtepar,  for  mennesker  hvis  fa- 
milier er  sidste  dages  hellige,  og  for 
dem  som  er  det  eneste  medlem  i 
deres  familie. 

Vi  skal  betjene  et  vidt  spektrum 
af  interesser  og  behov.  Ikke  alle  ar- 
tikler er  af  lige  stor  interesse  for  alle 
læsere. 

Bladet  er  som  et  tag-selv-bord 
med  forskellige  retter.  Vort  næ- 
ringsbehov dækkes  bedst  ved  at 
spise  varieret,  og  vort  åndelige  be- 
hov kan  dækkes  ved  i  det  mindste 
at  smage  på  en  række  forskellige 
artikler. 

Men,  som  følge  af  Stjernens  ka- 
rakter, forventer  jeg  ikke  at  alle  læ- 
sere læser  samtlige  artikler.  Det  er 
vort  håb  at  de  artikler  du  læser  styr- 
ker din  tro,  eller  giver  dig  indsigt  i 
det  der  kan  hjælpe  dig  til  at  efterle- 
ve evangeliet  bedre.  Så  er  Stjernens 
formål  opfyldt.  □ 





KIRKENS 
TIDSSKRIFTERS 
LANGE  OG  ÆDLE 
HISTORIE 

I  juli  1846  -  Prophivyd  YJubili, 
neu,  Seren  Y  Saint  („Jubelårets  pro- 
fet eller  De  helliges  stjerne")  -  det 
første  ikke-engelske  tidsskrift  - 
blev  udgivet  i  Merthyr-Tydfil, 
Wales. 

Udgivet  og  redigeret  af  ældste 
Dan  Jones.  Det  indeholdt  lærdoms- 
mæssige  og  historiske  artikler, 
budskaber  fra  kirkeledere  og  svar 
på  angreb  fra  kirkens  modstan- 
dere. 

1851  -  ældste  Erastus  Snow 
begyndte  at  udgive  Skandinaviens 
Stjerne  på  dansk.  Ældste  John 
Taylor  begyndte  at  udgive  l'Etoile 
(Stjernen)  på  Fransk  og  Zions  Panier 
(„Zions  Banner")  på  tysk. 

1862-1966  -  forskellige  andre 
blade  blev  udgivet  af  kirkens  mis- 
sioner i  disse  år.  Bl.a.: 
Der  Stern  (Stjernen)  på  tysk  i  1862 
Nordstjårnan  (Nordstjernen)  på 

svensk  i  1877 
De  Ster  (Stjernen)  på  hollandsk  i 

1896 
Lys  over  Norge  på  norsk  i  1922 
Shentao  che  Sheng  (De  helliges  røst) 

på  kinesisk  i  1959 
Valkeus  (Lyset)  på  finsk  i  1950 
Liahona  på  spansk  i  1937 
A  Liahona  på  portugisisk  i  1948 
Songdo  Wi  Bot  (De  helliges  ven)  på 

koreansk  i  1965 


— 


1966  -  Ældste  Howard  W.  Hun- 
ter fra  De  tolv  apostles  Kvorum  lag- 
de, under  sin  periode  som  ansvars- 
havende for  den  europæiske  missi- 
on, mærke  til  hvor  forskellig  kvali- 
teten var,  og  hvor  meget  udgivelse- 
sarbejdet overlappede  sig  selv  ved 
de  mange  forskellige  tidsskrifter. 
Han  anbefalede  at  tidsskrifterne 
blev  produceret  på  ét  centralt  sted. 

I  marts  1967  udkom  det  første 
nummer  af  det  nye  koordinerede 
tidsskrift  på  9  sprog. 

I  marts  1987,  på  kirkens  internati- 
onale tidsskrifts  20-års  jubilæum, 
udkommer  det  i  følgende  udgaver: 
Kinesisk:  Shentao  che  Sheng 
(„De  helliges  røst") 
Dansk:  Stjernen 
Hollandsk:  De  Ster  (Stjernen) 
Finsk:  Valkeus  (Lyset) 
Fransk:  L'Etoile  (Stjernen) 
Tysk:  Der  Stern  (Stjernen) 
Italiensk:  La  Stella  (Stjernen) 
Japansk:  Seito  No  Michi 
(De  helliges  sti) 
Koreansk:  Songdo  Wi  Bot 
(De  helliges  ven) 
Norsk:  Lys  over  Norge 
Filippinerne  (Engelsk):  Tambuli 
(Tagalogsk  betegnelse  for  horn  der 

bruges  til  at  sammenkalde  til 

landsbyforsamlinger) 
Portugisisk:  A  Liahona 
Samoansk:  O  le  Liahona 
Spansk:  Liahona 
Svensk:  Nordstjårnan 
Tahitisk:  Te  Tiarama  (Stjernen) 
Thai:  Tuhulu  (Faklen) 

Døende  afkræft, 

var  Maria  en  lærer  og  missionær 

for  dem  som  tog  sig  af  hende. 


Karen  Ann  Anderson 


For  godt  syv  år  siden  flyttede  Marie  Holley  og 
Margaret  Adamson  til  vort  ward  i  North  Dakota. 
De  havde  begge  en  uddannelse  som  sygeplejer- 
sker, og  de  var  blevet  ansat  til  at  udforme  et  undervis- 
ningsforløb for  sygepie  jer  skolen  ved  universitetet  i 
North  Dakota.  Det  var  en  udfordrende  opgave,  og  de 
gik  på  med  krum  hals.  Vi  følte  os  heldige  over  at  have 
to  så  dygtige  mennesker  i  wardet. 

Seks  måneder  efter  at  Marie  var  flyttet  til  wardet 
fandt  hun  ud  af,  at  hun  havde  en  sjælden  form  for 
kræft.  Lægerne  mente  at  hun  kun  havde  nogle  få 
måneder  tilbage  at  leve  i. 

Men  lægerne  kendte  ikke  Maries  stærke  vilje  til  at 
leve.  I  næsten  3  år  bekæmpede  hun  sygdommen  med 
sin  vilje  og  med  alle  de  lægelige  behandlinger  hun 
kunne.  Til  sidst  blev  hun  dog  så  syg,  at  hun  måtte 
holde  op  med  at  arbejde. 

Da  Marie  blev  for  svag  til  at  kunne  klare  sig  selv  i 
hjemmet,  betalte  hun  én  for  at  komme  at  lave  frokost, 
bade  hende  og  ordne  huset.  Jeg  var  Maries  besøgs- 
lærerinde,  og  min  kammerat  og  jeg  hjalp  så  meget  vi 
kunne.  Hendes  veninde  Margaret  kom  hver  dag  efter 
arbejde  for  at  være  hendes  natsygeplejerske. 

I  foråret  1983  blev  Margaret  syg  som  følge  af  det 
store  arbejde  hun  påtog  sig  i  skolen  og  med  at  passe 
Marie.  Så  blev  hjælpeforeningen  involveret.  Vi  lave- 
de en  plan,  og  hjælpeforeningens  søstre  skrev  sig  tro- 
fast på  til  at  komme  og  være  hos  Marie  om  dagen  - 
hver  dag.  Indtil  da  havde  vi  anset  barmhjertigheds- 
gerninger for  at  være  noget  man  gjorde,  når  der  af  og 
til  opstod  et  behov.  Nu  blev  det  en  væsentlig  del  af 
vort  daglige  liv. 

Lægerne  kunne  ikke  længere  hjælpe 

Ud  på  sommeren  blev  Maries  helbred  værre.  Da  læ- 
gerne ikke  længere  kunne  hjælpe,  kunne  Marie  få  til- 


kendt en  særlig  hjemmepleje,  der  består  af 
borgere  fra  området,  der  har  gennemgået  en 
grundlæggende  uddannelse  i  sygepleje,  og 
som  så  kommer  hjem  og  passer  døende 
patienter,  der  ønsker  at  dø  hjemme.  Disse 
hjemmeplejere  overtog  pasningen,  så  vi  søstre 
fra  hjælpeforeningen  organiserede  os, 
så  vi  kunne  være  Maries  hjemmekammerater. 
I  begyndelsen  var  hjemmeplejerne  lidt 
betænkelige  ved  at  lade  søstrene  fra 
hjælpeforeningen  hjælpe  Marie.  De  havde 
erfaret,  at  velmenende  venner  til  døende  venner 
ofte  er  upålidelige.  Søstrene  fra  hjælpeforeningen 
var  på  den  anden  side  set  usikre  ved  at  arbejde 
sammen  med  kvinderne  fra  hjemmeplejegruppen. 
I  vort  område  anser  mange  mennesker  kirken  for 
at  være  en  kult,  og  vi  tænkte  hvad  mon  hjemme- 
plejerne ville  synes  om  os  og  vor  tro. 

Vi  havde  også  vore  bekymringer.  Vor  hjælpefore- 
ning havde  aldrig  før  haft  til  opgave  at  passe  en  dø- 
ende søster.  Mange  søstre  vidste  ikke  hvad  de  skulle 
sige  eller  gøre.  Så  vi  bad. 

Vi  holdt  møder  og  lærte  søstrene  hvad  de  skulle  gø- 
re i  nødstilfælde,  og  hvordan  man  giver  en  smertestil- 
lende injektion. 

Vi  begyndte  at  leve  efter  kalenderen.  Ofte  kendte  vi 
ikke  den  hjemmeplejer  der  var  på  vagt  før  eller  efter 
os,  men  Marie  præsenterede  os  altid  for  hinanden.  På 
den  måde  lærte  søstrene  fra  hjælpeforeningen  hjem- 
meplejerne at  kende,  og  snart  blev  de  venner  med 
dem. 

Hjemmeplejerne  var  forundrede  over  at  vi,  der  hav- 
de så  travlt  -  mange  af  os  var  unge  kvinder  med  små 
børn  -  alligevel  kom  for  at  tilbringe  tid  sammen  med 
Marie.  De  begyndte  at  beundre  os. 

Efter  adskillige  måneder  fik  Marie  det  pludseligt 
værre  og  gled  over  i  coma.  Vor  biskop,  der  også  var 

læge,  gav  Maries  familie  besked.  Søstrene  fra  hjælpe- 
foreningen og  hjemmeplejen  samledes  om  Maries 
seng  for  at  sige  farvel,  og  for  at  fortælle  Marie  hvor 
højt  de  var  kommet  til  at  elske  hende.  Det  var  et  meg- 


et følelsesladet  øjeblik,  da  vi  forberedte  os  på  at  tage 
afsked  med  hende. 

Men  Marie  døde  ikke.  To  dage  senere  vågnede  hun 
fra  sin  coma.  Hun  var  ikke  helt  parat  til  at  tage  af  sted, 
sagde  hun. 


Nogle  af  hjemmeplejerne  gav  udtryk  for  vrede  og 
frustration.  Ved  et  møde  med  søstrene  fra  hjælpefore- 
ningen spurgte  de:  „Hvorfor  tillader  Gud  at  hun  bliv- 
er ved  med  at  lide  sådan?"  De  spurgte  os  også  om, 
hvordan  vi  så  roligt  kunne  se  på,  at  Maries  storslåede 
hjerne  og  liv  gik  tabt. 

Det  gav  os  mulighed  for  at  forklare  noget  om  frel- 
sesplanen. Hjemmeplejerne  sad  stille  og  lyttede  mens 
vi  fortalte  om  hvorfor  vi  er  her,  hvad  formålet  med 
vort  liv  er,  og  løftet  om  det  der  ligger  foran  os  i  evig- 
heden. Vi  forklarede  at  døden  kun  er  en  ny  begyndel- 
se, og  ikke  en  afslutning.  Mødet  afsluttedes  i  en  tan- 
kefuld, åndelig  tone. 

„Tak  for  denne  gang" 

Adskillige  måneder  senere,  efter  14  måneders  kon- 
stant pleje  døde  Marie  endelig.  Hendes  begravelse 
var  ikke  trist.  Det  ønskede  Marie  ikke.  I  stedet  var 
den  et  roligt,  fredeligt  „tak  for  denne  gang"  med  en 
forsikring  om  at  vi  skulle  se  hende  igen. 

Størstedelen  af  dem  der  deltog  i  begravelsen  var 
ikke  sidste  dages  hellige,  mange  af  dem  var  hjemme- 
plejere. 

Mange  andre  var  fra  universitetet.  Tilhørerne  lytte- 
de opmærksomt  mens  evangeliets  principper  blev 
forklaret,  på  Maries  anmodning.  Efter  begravelsen 
hørte  jeg  mange  interessante  bemærkninger: 

„Det  var  den  smukkeste  begravelse  jeg  har  været 
med  til.  Den  var  så  godt  organiseret.  Jeg  måtte  hele 
tiden  minde  mig  selv  om,  at  I  ikke  er  professionelle". 

„Jeg  husker  alt  det  Marie  har  fortalt  mig,  og  det 
passer  sammen  det  hele.  Jeres  tro  er  så  logisk". 

„Jeg  ville  ønske  at  jeg  havde  jeres  tro.  Det  er  ikke 
noget  under  at  I  føler  så  stor  en  trøst". 

„Jeg  har  boet  her  i  byen  i  mange  år,  men  jeg  har 
aldrig  haft  mod  til  at  komme  her  i  jeres  kirke.  Jeg  er 
så  glad  for  at  jeg  kom  med  i  dag". 

„Jeg  har  læst  i  de  bøger  Marie  gav  mig,  og  jeg  synes 
at  det  var  så  interessant  at  høre  hende  fortælle  om 
hvor  vi  kom  fra,  og  hvorfor  vi  er  her". 

Vi  opdagede  at  Marie  havde  givet  samtlige  ikke- 
medlemmer  som  havde  passet  hende,  et  eksemplar  af 
Mormons  Bog  og  et  eksemplar  af  ældste  LeGrand 
Richards'  bog  Et  stort  og  vidunderligt  værk,  sammen 
med  en  udfordring  om  at  læse  dem  begge.  „Når  jeg 
er  væk,  vil  der  komme  nogen  og  forklare  dem  for  dig, 
og  besvare  dine  spørgsmål, "  havde  hun  sagt  til  sine 
venner. 

Under  Maries  sygdom  havde  75  mennesker  hjulpet 
-  45  søstre  fra  hjælpeforeningen,  22  frivillige  hjem- 
meplejere og  8  deltidsansatte.  Ved  at  passe  Marie  er 
mange  fremmede  blevet  venner.  Hun  har  plantet 
evangeliets  frø  i  mange  menneskers  hjerter.  Nu  er  det 
op  til  os  -  hendes  venner  -  at  nære  de  frø  så  Herren 
kan  samle  sin  høst.  □ 

Præsident 


Marvin  K.  Gardner 


Hans  åndelige  bidrag  til  kirkens  ledende  råd  afspejler  en 
mand,  der  hele  tiden  har  Gud  i  tankerne 


Den  unge  missionær  havde  tilbragt  formiddagen 
med  at  skure  gulve  i  missionshj emmet,  vaske 
og  stryge  sine  skjorter  og  stoppe  sokker.  Men 
eftersom  det  var  missionærernes  forberedelsesdag, 
havde  han  besluttet  sig  til  at  besøge  universitetets 
bibliotek.  Han  fandt  ikke  noget  af  særlig  interesse  på 
reolerne,  og  derfor  tog  han  sin  Lære  og  Pagter  frem 
og  begyndte  at  læse  afsnit  76  -  om  Joseph  Smiths 
himmelske  åbenbaring. 


Marion  G.  Romney 


n 


Når  denne  mand  knæler  er  han  omgivet  af  hellighed 


// 


Han  blev  så  opslugt  af  profetens  beskrivelse  at  han 
ikke  bemærkede  at  tiden  gik.  Og  det  var  aften  før  han 
forlod  biblioteket.  På  vejen  over  den  kæmpestore 
græsplæne  ud  mod  vejen,  så  han  ind  i  Himlen:  „Der 
var  ingen  måne,  men  himlen  var  klar  .  .  .  Sydkorset  og 
andre  stjerner  stod  klart  på  himlen  over  jordens  syd- 
lige halvkugle,  og  strålede  i  al  deres  pragt.  Mens  jeg 
stod  og  stirrede  undrende  ind  i  Himlen,  var  det  som 
om  jeg  bag  stjernerne  kunne  se  noget  af  det  jeg  netop 
havde  læst  om.  Det  lykkedes  mig  hverken  dengang 
eller  siden  at  huske  hvordan  jeg  kom  over  græsplæ- 
nen." 

Da  præsident  Romney  i  1965  fortalte  om  denne 
oplevelse  sagde  han:  „Lige  siden  den  lørdag  aften  i 
Sydney  -  Australien  -  for  43  år  siden  -  har  jeg  aldrig 
været  tilfreds  med  blot  at  se  livet  gennem  de  linser 
som  kun  afslører  en  lille  smule  af  tidsrummet  mellem 
den  jordiske  fødsel  og  døden.  Jeg  kan  ikke  huske  at 
jeg,  i  de  mellemliggende  år,  har  truffet  en  eneste  frivil- 
lig stor  beslutning  eller  bedømmelse,  uden  at  ransage 
den  nøjere  på  baggrund  af  min  kundskab  til  åbenbaret 
sandhed"  (Tale  holdt  ved  Brigham  Young  universite- 
tet, den  27.  maj  1965,  s.  20). 

Kundskab  om  Guds  vilje 

Denne  oplevelse,  der  fik  så  stor  indflydelse  på  Mari- 
on G.  Romneys  liv,  påvirker  stadig  hans  dømmekraft 
og  perspektiv  -  han,  der  for  nylig  blev  kaldet  til  at  væ- 
re præsident  for  De  tolv  Apostle.  Hans  store  kærlig- 
hed til  åbenbaret  sandhed  afspejler  sig  tydeligt  i  de 
mange  taler  han  har  holdt  gennem  et  helt  liv  i  kirkens 
tjeneste.  Og  hans  evner  til  at  opveje  beslutninger  med 
sit  kendskab  til  Guds  vilje  er  blevet  et  monument  over 
hans  mission. 

Da  præsident  Romneys  helbred  for  tiden  forhindrer 
ham  i  at  tage  aktivt  del  i  kirkens  ledelse,  så  er  det  æld- 
ste Howard  W.  Hunter  der  virker  som  kvorummets 
præsident.  Dog  er  præsident  Romney  stadig  en  af- 
holdt leder  og  ven  for  de  mange  sidste  dages  hellige, 
som  gennem  hans  inspiration  har  lært  at  forstå  rigets 
lære  tydeligere. 

Præsident  Spencer  W.  Kimball,  som  præsident 
Romney  virkede  som  rådgiver  for  i  Det  øverste  Præsi- 


dentskab, erkendte  og  stolede  på  hans  evner:  „Præsi- 
dent Romney  er  i  stand  til  at  reflektere  over  et  emne 
for  os,  i  sammenhæng  med  skrifterne,  som  han  ken- 
der så  godt,"  han  sagde,  „og  han  sætter  problemer  i 
relation  til  skrifterne  på  en  yderst  skarpsindig  måde" 
(Regionalrepræsentanternes  seminar,  5.  okt.  1979). 

Født  i  Mexico 

Marion  G.  Romneys  åndelige  opdragelse  begyndte 
i  en  tidlig  alder.  Otte  dage  efter  Marions  fødsel,  den 
19.  september  1897  i  Colonia  Juarez  i  Mexico,  tog  hans 
far,  George  S.  Romney,  af  sted  på  en  2-årig  mission  til 
det  nordlige  af  USA.  Marions  mor,  Artemesia  Redd 
Romney,  gik  ud  og  vaskede  og  strikkede  for  at  for- 
sørge sig  selv  og  sin  lille  dreng  og  for  at  kunne  sende 
penge  til  sin  missionærmand.  Hendes  søn  lærte 
opofrelsens  velsignelser  at  kende. 

Mens  Marions  far  var  væk,  blev  drengen  så  syg  at 
kun  få  regnede  med  at  han  ville  overleve.  På  mode- 
rens opfordring  blev  han  salvet  af  præstedømmet.  Da 
lovede  de  at  barnet  ville  leve  og  udføre  en  stor  mis- 
sion. Han  begyndte  omgående  at  komme  sig,  og 
hans  mor  fortalte  ham  at  han  var  blevet  helbredt  ved 
Herrens  kraft. 

Hun  lærte  ham  også  at  bede  og  at  elske  standard- 
værkerne. Eftersom  der  var  sparsomt  med  trykte  bøg- 
er i  SDH-kolonierne,  måtte  Marion  og  de  andre  børn  i 
reglen  studere  uden  at  have  skrifterne.  I  sin  patriarkal- 
ske velsignelse  fik  Marion  at  vide  at  han  ville  „blive 
mægtig  i  fortolkning  af  skriften". 

Midt  i  en  revolution 

Den  lille  dreng  lærte  at  det  var  muligt  at  finde  fred 
gennem  Herren,  Jesu  Kristi  kærlighed,  selv  om  verden 
var  fuld  af  uroligheder  og  ondskab.  1 1912  oplevede 
kolonisterne  en  revolution.  Den  unge  Marion  blev  for- 
uroliget, da  tropperne  jagtede  hinanden  gennem  land- 
et og  tog  forsyninger  fra  kolonisterne  -  og  han  blev 
rædselsslagen  da  skydningen  begyndte  kun  16  km  fra 
familiens  hus. 

Men  han  fik  ro  i  sjælen  når  han  lyttede  til  sin  mor, 
der  sang  salmer  om  tro  og  vidnesbyrd,  som  vuggesan- 


19 


(Nederst):  Ældste  Romney  var  23  år  da  han  ankom  til  Sydney 
i  Australien  som  missionær  i  1920.  (Til  højre):  Han  var 
medlem  af  Det  øverste  Præsidentskab  fra  1972  til  1985. 
Modsatte  side  (til  venstre):  Han  var  landsretsagfører  i  Salt 
Loke  City  i  11  år.  (I  midten):  Han  arbejdede  senere  sammen 
med  Ezra  Taft  Benson  i  De  tolvs  Kvorum  i  over  20  år.  (Øverst 
til  højre):  Da  han  var  assistent  til  De  tolvs  Kvorum  arbejdede 
han  i  kirkens  velfærdskomité  sammen  med  ældste  Harold  B. 
Lee  og  ældste  Henry  D.  Moyle.  (Nederst  til  højre):  1 1953 
rejste  ældste  Romney  sammen  med  en  gruppe  general- 
autoriteter og  deres  hustruer  til  Omaha  i  Nebraska  til 
indvielsen  af  mormonpionerernes  mindebro. 

ge  for  sine  børn.  „Sangteksterne  var  trøsteord  for  mig. 
Nogle  af  dem  har  til  stadighed  lydt  i  mit  hoved  i  to 
tredjedele  af  et  århundrede"  (Ensign,  juli  1981, 
s.  3-4). 

Gennem  rystende  oplevelser  har  Marion  lært  at  Her- 
ren drager  omsorg  for  sine  hellige  midt  i  deres  vanske- 
ligheder. Som  14-årig  forsøgte  han  og  hans  familie  at 
flygte  fra  lidelserne  under  den  mexikanske  revolution 
-  de  tog  kun  med  sig,  hvad  der  kunne  ligge  i  en  stor 
kuffert  -  men  de  blev  standset  af  to  af  oprørstropper- 
nes soldater,  som  tog  alle  deres  penge  og  rettede  ge- 
værerne imod  dem. 

„Jeg  bad  til  min  Fader  i  Himlen,  om  han  ville  redde 
mig,"  husker  præsident  Romney.  „Af  en  eller  anden 
grund  så  skød  disse  mexikanere  ikke  på  os,  og  vi  kun- 
ne fortsætte  i  sikkerhed  mod  jernbanestationen.  Jeg 


har  altid  været  taknemmelig  mod  Herren,  fordi  han 
reddede  mit  liv  dengang,  og  denne  oplevelse  har  givet 
mig  et  ønske  om  at  leve  således  at  jeg  kunne  vise  Her- 
ren min  taknemmelighed"  (Instructor,  juli  1943, 
s.  401). 

Blandt  de  beskyttede 

Flere  år  senere,  da  Marion  Romney  var  medlem  af 
Det  øverste  Præsidentskab,  rådede  han  kirkens  med- 
lemmer til  at  benytte  Helligånden  som  deres  vejleder 
når  de  havde  modgang.  „Jeg  ved  at  jeg  kan  få  en  så- 
dan vejledning  .  .  .  hvis  jeg  vil  tage  imod  Helligåndens 
vejledning  og  følge  den,  så  vil  jeg  være  blandt  dem 
der  bliver  beskyttet  og  båret  gennem  modgangstider. 
Det  samme  vil  du  og  enhver  anden  sjæl  blive,  når  de 


følger  Andens  vejledning.  Hvis  I  er  beredt,  behøver  I 
ikke  at  frygte"  (Ensign,  juli  1981,  s.  5). 

Beredskab  -  timelig  såvel  som  åndelig  -  det  har  ofte 
været  et  motto  i  præsident  Romneys  taler.  Han  har 
været  en  nøglefigur  i  kirkens  velfærdsprogram  gen- 
nem årtier. 

Da  han  som  ung  biskop  i  midten  af  trediverne  hørte 
Brødrene  opfordre  de  hellige  til  at  have  et  forråd  af 
mad  og  andre  nødvendigheder,  byggede  han  omgåen- 
de reoler  i  sit  hus  og  i  kirkebygningens  kælder  og  fyld- 
te dem  med  tøj  og  mad.  Da  han  senere  blev  stavspræ- 
sident,  udvirkede  han  et  mønster  på  det  nye  program 
på  stavs-  og  regionalplan. 

Da  ældste  Romney  blev  kaldet  til  at  være  generalau- 
toritet i  1941,  blev  han  assisterende  leder  for  kirkens 
velfærdsprogram,  og  han  sad  i  den  stilling  i  18  år. 


Fra  1959  til  1963  var  han  afdelingschef.  Senere,  da  han 
kom  i  Det  øverste  Præsidentskab,  fortsatte  han  med  at 
lede  arbejdet,  idet  han  jævnligt  talte  til  generalkonfe- 
rencernes velfærdsmøder. 

Præsident  Thomas  S.  Monson  mindes  hvilken  stor 
hjælp  Marion  G.  Romney  var  for  ham  da  han  var  ung 
biskop,  så  han  fik  lært  principperne  i  kirkens  vel- 
færdsprogram: „Bror  Romney  var  en  hyppig  gæst  i 
vores  stav  og  region  ...  Da  han  underviste  i  forskrif- 
terne for  velfærdsprogrammet  efter  håndbogen  og 
selv  besvarede  spørgsmål,  var  der  en  bror  der  spurgte 
ham:  ,Bror  Romney,  hvordan  kan  det  være  at  du  tilsy- 
neladende kender  alt  hvad  der  står  i  den  håndbog?' 
hvortil  bror  Romney  med  et  blink  i  øjet  og  med  et  smil 
svarede:  , Fordi  jeg  har  skrevet  den!'"  (se  Den  danske 
Stjerne,  apr.  1981,  s.  169). 

Præsident  Romneys  familie,  da  han  blev  kaldet  til  De  tolvs 
Kvorum.  (Forreste  række):  Ældste  Romney,  barnebarnet 
Catherine,  søster  Romney.  (Bageste  række,  fra  venstre): 
Richard  J.  Romney,  hans  hustru  Joanne,  George  J.  Romney. 


Herrens  måde 


Præsident  Romneys  store  indsats  var  en  naturlig  for- 
længelse af  de  principper  han  lærte  som  dreng.  Æld- 
ste Harold  B.  Lee,  som  han  arbejdede  sammen  med  i 
mange  år,  sagde  at  han  har  en  „robust  personlighed 
som  afdæmpes  af  en  dybtfølt,  sympatisk  forståelse  for 
de  uheldigt  stilledes  problemer.  Hvem  ved  om  det  ik- 
ke skyldes  oplevelserne  under  flugten  fra  mexikaner- 
ne  og  de  efterfølgende  år,  hvor  han,  under  den  Al- 
mægtiges årvågne  øje,  blev  smedet  til  et  stærkt  fint 
afstemt  menneskeligt  redskab  i  Marion  G.  Romneys 
skikkelse,  for  at  blive  benyttet  i  Herrens  tjeneste  til  at 
forme  et  mønster,  som  kunne  anvise  Herrens  måde  at 
sørge  for  sine  hellige  på,  i  en  tid  hvor  de  menneske- 
skabte systemer  fuldstændig  havde  spoleret  kristne 
begreber  om  hvad  der  er  ,sand  religion' "  (Relief 
Society  Magazine,  dec.  1951,  s.  803). 

Marion  Romney  vidste  hvad  det  ville  sige  at  klare 
sig  uden  noget  -  og  at  arbejde  hårdt.  I  Mexico  hjalp 
han  sin  far  med  at  dyrke  alt  til  familiens  husholdning. 
I  Californien  var  han  ude  af  skolen  i  et  år  for  at  lære 
tømrerhåndværket  og  tjene  penge  til  familien.  Da  de 


flyttede  til  en  lille  gård  i  Idaho,  begyndte  Marion  hvert 
år  skolen  senere  end  de  andre  og  sluttede  før,  så  han 
kunne  være  med  til  at  så  og  høste.  Da  familien  var 
flyttet  til  Salt  Lake  City,  for  at  hans  far  kunne  afslutte 
sin  eksamen  ved  Utahs  universitet,  måtte  Marion  atter 
ud  af  skolen  i  et  år  og  arbejde  for  at  forsørge  familien. 
Han  arbejdede  fuldtids  mens  han  gik  på  college  og 
studerede  jura.  Og  han  har  altid  betalt  fuld  tiende, 
selv  i  vinteren  1917,  hvor  familien  George  S.  Romneys 
og  hans  bror  Gaskells  samlede  indtægter  var  på  under 
80  dollars  om  måneden.  Det  var  den  unge  Marions  ar- 
bejde -  en  kølig  opgave,  fordi  han  ikke  ejede  varmt  tøj 
-  at  bringe  biskoppen  de  8  dollars. 

Beslutningen  om  en  mission 

På  grund  af  familiens  økonomiske  vanskeligheder 
var  udsigten  til  at  tage  på  mission  meget  spinkel.  Men 
da  Marion  hørte  ældste  Melvin  J.  Ballard  tale  til  en 
stavskonference,  besluttede  han  sig  til  at  tage  på  mis- 
sion, selv  om  det  kom  til  at  betyde  at  han  måtte  sige 
nej  til  et  sportsstipendium.  Han  brugte  alle  sine  spare- 
penge til  sin  mission  og  lånte  resten  i  banken.  Det  blev 
betalt  tilbage  da  han  kom  hjem. 

Marion  fortsatte  med  lige  så  stor  beslutsomhed  sin 
uddannelse.  1 1917  flyttede  familien  til  Rexburg  i  Ida- 
ho, hvor  Marions  far  blev  præsident  for  Ricks  Acade- 
my  og  var  med  til  at  oprette  et  junior  college.  Marion, 
der  blev  kaptajn  for  fodbold-  og  basketballholdene,  fik 
eksamen  i  1920.  Han  tog  første  del  af  sin  embedseksa- 
men i  1926  og  blev  jurist  i  1932  fra  University  of  Utah. 
1 1975  blev  han  æresdoktor  i  jura  ved  Brigham  Young 
universitetet. 

Marion  G.  Romney,  der  måtte  arbejde  for  at  hans  og 
familiens  magre  indtægter  kunne  strække  så  langt 
som  muligt  samtidig  med  at  han  kæmpede  for  at  kom- 
me på  mission  og  for  at  få  en  uddannelse,  lærte  gen- 
nem egen  erfaring  om  sparsommelighedens  princip, 
om  uafhængighed,  og  om  tillid  til  Herren.  „Vi  var  al- 
drig mismodige,"  sagde  han,  „for  dengang  satte  folk 
en  ære  i  at  klare  sig  selv.  Mennesker  der  klarede  sig 
selv  blev  faktisk  ikke  alene  tolereret,  men  de  blev  vir- 
kelig respekteret. 

Jeg  har  altid  været  og  er  stadig  taknemmelig  for  den 
atmosfære  af  uafhængighed,  sparsommelighed  og  flid 
jeg  voksede  op  under"  (tale  afholdt  ved  BYU,  13. 
marts  1963,  s.  2). 

Lyst  hår  og  smil 


Ida  Jensen  spadserede  lige  så  stille  ind  i  Marion 
Romneys  liv,  da  hans  far  antog  hende  til  at  undervise 
på  Ricks  Academy.  Hun  så  ham  ikke  den  første  dag 
hun  var  i  familiens  hus  -  han  sad  i  et  andet  værelse, 
ramt  af  influenza.  Men  han  lagde  mærke  til  hende: 
„Jeg  så  hendes  lyse  hår  og  hendes  smil.  Jeg  har  aldrig 
siden  set  nogen  anden  pige,  som  jeg  har  været  interes- 
seret i"  (Church  News,  15.  dec.  1973,  s.  5).  De  blev  gift 
6  år  senere  -  den  12.  september  1924  i  Salt  Lake  tem- 
plet -  efter  at  han  havde  været  på  mission  og  de  begge 
havde  fået  endnu  mere  skoleuddannelse.  Hun  holdt 
afslutningstalen  da  hendes  klasse  ved  BYU  tog  deres 
af  slutningseksamen . 

„Min  hustru  har  gennem  hele  livet  været  mig  til 
støtte  og  vejledning, "  sagde  præsident  Romney  før 
hun  døde,  „og  når  jeg  har  været  nedtrykt,  så  har  hun 
fået  mig  til  at  fornemme  sin  tillid  til  at  det  ville  lykkes 
for  mig,  og  så  kunne  jeg  fortsætte"  (Church  News, 
15.  juli  1972,  s.  7). 

Selv  om  de  havde  småt  med  penge  i  de  første  år  af 
deres  ægteskab,  fortsatte  de  med  at  gå  ud  alene  sam- 
men. De  har  tilbragt  mange  aftener  i  Salt  Lake  teatret. 
Men  somme  tider  havde  de  ikke  engang  råd  til  at  købe 
en  billet  til  hver,  så  de  kunne  gå  sammen,  og  de  havde 
sjældent  penge  nok  til  at  tage  bussen. 

„Vi  har  altid  leet  meget  sammen, "  sagde  søster 
Romney  i  1975.  „Han  er  flødeskummet  på  mit  livs  lag- 
kage" (New  Era,  juni  1975,  s.  19). 

Ægteparret  Romney  blev  ved  med  at  gøre  kur  til  hi- 
nanden i  de  55  år  de  var  gift.  Et  par  dage  efter  hendes 
død  i  1979,  sagde  han:  „Da  Ida  døde,  forsvandt  der 
også  noget  af  mig."  Ved  hendes  begravelse  sagde  han 
til  ældste  James  E.  Faust:  „Vær  god  imod  din  hustru. 
Tag  hende  med  dig  overalt  hvor  du  kan"  (se  Den 
danske  Stjerne,  maj  1982,  s.  10). 


Tro  mildnede  deres  sorg 


Marion  og  Ida  fik  mange  hjertesorger  som  unge  ny- 
gifte. Deres  to  første  børn  døde  som  spæde.  Men  tro- 
en mildnede  deres  sorg  -  og  det  løfte,  som  Marion  fik 
i  en  velsignelse,  da  han  blev  generalautoritet,  gav  dem 
fortrøstning:  „Velsignet  er  du,  på  grund  af  din  tro  på 
mit  værk.  Se,  du  har  gået  meget  igennem  .  .  .  ikke 
desto  mindre  vil  jeg  velsigne  dig  og  din  familie,  ja,  jeg 


Ældste  Romney  sammen  med  sin  hustru,  Ida  Jensen  Romney, 
i  1974.  „Når  jeg  har  været  nedtrykt, "  sagde  han,  „så  har  hun 
fået  mig  til  at  fornemme  sin  tillid  til  at  det  ville  lykkes  for  mig, 
og  så  kunne  jeg  fortsætte. " 


vil  velsigne  dine  små,  og  den  dag  vil  komme,  hvor  de 
vil  tro  og  kende  sandheden  og  være  ét  sammen  med 
dig  i  kirken"  (citeret  i  Den  danske  Stjerne,  juni  1973, 
s.  248). 

Ægteparret  blev  velsignet  med  endnu  to  sønner, 
Richard  }.,  som  bor  i  Winters,  Californien,  og  George 
].,  som  bor  i  Salt  Lake  City.  De  har  otte  børnebørn  og 
ni  oldebørn.  Georges  hustru,  Joanne,  omtaler  sin 
svigerfar  som  „en  god  og  kærlig  mand  der  altid 
behandler  mig  som  sin  datter" . 

Bedstefar  på  alle  fire 

Søster  Romney  fortæller  endvidere  om  de  morsom- 
me stunder  de  har  haft  sammen.  Præsident  Romney 
har  i  mange  år  taget  nisseskæg  på  til  jul  og  uddelt 
julegaver.  Og  eftersom  Ida  ikke  kunne  lide  at  julen 
sluttede,  samlede  hun  altid  børnebørnene  nytårsdag, 
hvor  de  fik  endnu  flere  gaver.  De  opstillede  hvert  år 
en  „fiskedam"  som  børnene  kunne  fiske  gaver  op  af. 
Bagved  sad  bedstefar  Romney  på  alle  fire  og  bandt 
gaver  til  snorene. 

Familien  Romney  delte  deres  kærlighed  til  skrifterne 

Præsident  Romney,  der  er  født  i  Mexico,  vendte  senere 
tilbage  for  at  føre  tilsyn  med  missioneringen  på  dette  sted, 
og  han  organiserede  kirkens  første  spansktalende  stav  dér 
i  1961.  Her  er  han  på  besøg  hos  de  mexikanske  hellige  til  deres 
områdekonference  i  1977. 


med  deres  drenge.  Engang  da  ældste  Romney  og  en  af 
hans  drenge  læste  forskellige  skriftsteder  i  Mormons 
Bog,  hørte  han  at  drengens  stemme  knækkede  over, 
og  han  troede  at  han  var  blevet  forkølet.  Et  øjeblik 
efter  spurgte  drengen  sin  far  om  han  nogen  sinde 
kom  til  at  græde  når  han  læste  Mormons  Bog. 

„Ja,  min  dreng,"  svarede  han.  „Somme  tider  vidner 
Herrens  ånd  så  kraftigt  til  min  sjæl  om  at  Mormons 
Bog  er  sand,  at  jeg  ikke  kan  lade  være  med  at  græde." 

„Nå,"  sagde  drengen,  „det  var  det  der  skete  for  mig 
i  aften." 

„Jeg  ved  at  ikke  alle  (jeres  børn)  vil  reagere  således," 
sagde  han  senere  ved  en  generalkonference,  „men  jeg 
ved  at  nogle  af  dem  vil,  og  jeg  siger  jer  at  denne  bog 
har  Gud  givet  os,  for  at  vi  skal  læse  den  og  efterleve 
den,  og  vi  kan  holde  os  nærmere  Herrens  ånd  ved 
hjælp  af  den,  end  ved  noget  andet  jeg  kender.  Vil  I 
ikke  nok  læse  den?"  (Conference  Report,  apr.  1949, 
s.  41). 

Bror  og  søster  Romney  har  gennem  årene  ofte  holdt 
familieaftener  sammen  med  deres  søn  George  og  hans 
familie,  som  bor  lige  i  nærheden.  „Vi  har  læst  i  skrif- 
terne sammen,"  siger  Joanne.  „Man  kan  altid  lære  no- 


get, når  man  er  hvor  han  er  og  taler  om  evangeliet." 
Præsident  Romney  har  virkelig  haft  meget  at  give 
sin  familie  og  kirken,  fordi  han  selv  kæmper  så  bravt 
for  at  kende  Herrens  vilje  og  stoler  på  den.  „De  første 
år  vi  var  gift,"  sagde  han  engang,  „ønskede  min  hu- 
stru og  jeg  os  så  inderligt  noget,  som  vi  betragtede 
som  en  særlig  velsignelse.  Vi  gik  i  gang  med  at  faste 
og  bede  for  at  få  det .  .  .  men  skønt  vi  tit  fastede  og 
bad  brændende  om  at  få  det,  så  gik  årene  uden  at  vi 
fik  det  ønskede  svar  på  vore  bønner.  Til  sidst  blev  vi 
klar  over  at  der  nok  var  noget  vi  ikke  havde  forstået  - 
nemlig  at  vi  havde  været  så  optaget  af  at  tro  og  bede 
om  at  modtage  denne  bestemte  ting,  og  dette  ønske 
havde  domineret  vore  tanker  i  den  grad  ...  Vi  måtte 
lære  at  være  lige  så  ærlige,  når  vi  sagde:  ,Ske  din  vilje' 
-  som  vi  var  når  vi  fremlagde  vore  personlige  ønsker 
og  anmodninger.  Vi  behøver  ikke  frygte  at  det  ikke  er 
det  bedste  der  sker  for  os,  når  vi  tilføjer  dette  i  vore 
bønner."  (Tale  afholdt  for  Salt  Lakes  institutprogram, 
den  18.  okt.  1974,  s.  8-9). 

Marion  G.  Romney  virkede  som  sagfører  i  11  år  i 
Salt  Lake  City  -  idet  han  har  arbejdet  som  noget  der 
svarer  til  landsretsagfører  i  forskellige  stillinger  og 
været  medlem  af  den  lovgivende  forsamling. 

Den  første  assistent  til  De  Tolv 

Den  6.  april  1941  blev  ældste  Romney  den  første 
mand  der  nogen  sinde  er  blevet  kaldet  som  assistent 
til  De  tolvs  Kvorum.  Ti  år  senere,  den  11.  oktober 
1951,  blev  han  ordineret  til  apostel.  Den  7.  juli  1972 
blev  han  opretholdt  som  præsident  Harold  B.  Lees 
andenrådgiver  i  Det  øverste  Præsidentskab  og  den 
30.  december  1973  til  den  samme  stilling  under  præsi- 
dent Spencer  W.  Kimball.  Han  blev  præsident  Kim- 
balls  førsterådgiver  den  2.  december  1982  og  præsi- 
dent for  De  tolvs  Kvorum  den  10.  november  1985. 

Præsident  Romney,  der  er  blevet  opretholdt  som 
profet,  seer  og  åbenbarer  i  mere  end  34  år,  bærer  et 
kraftigt  vidnesbyrd  om  Frelseren.  „Vi  nøjes  ikke  med 
at  tro  at  han  lever,  vi  ved  det,"  siger  han  til  kirkens 
medlemmer.  „Han  er  vor  frelses  klippe.  Han  er  denne 
kirkes  overhoved  .  .  .jeg  ved  at  han  lever  og  at  vi  også 
skal  leve,  fordi  han  lever."  (Tale  afholdt  ved  Ann 
Arbor,  til  områdekonferencen  i  Michigan,  den  21.  sep. 
1980,  s.  7-8).  „Vi  står  i  dyb  taknemmelighedsgæld  til 
Herren  Jesus,  som  løskøbte  os  for  så  stor  en  pris" 

KARINS  F/f 


Diane  Aldrow  Winzler 


Karin  ville  gerne  skrive  at  hun  og  hendes  far  tog 
på  biblioteket  og  talte  sammen  om  de  bøger  de 
havde  lånt.  Hun  ville  gerne  skrive,  at  ligegyldigt 
hvor  travlt  han  havde,  lagde  han  altid  arbejdet  til  side 
for  at  besvare  hendes  spørgsmål,  at  han  altid  kyssede 
hende  godnat  og  gav  hende  et  stort  knus. 

I  stedet  skrev  Karin  sandheden.  Hun  skrev  sætning 
efter  sætning  om  hvor  kærligt  hendes  far  tog  sig  af 
høsten,  hvor  omsorgsfuldt  han  hjalp  kalve  til  verden, 
hvor  ofte  han  havde  reddet  killinger  fra  at  sulte.  Hun 
fortalte  om  hvor  mismodig  han  havde  været  da  syg- 
dom slog  halvdelen  af  kyllingerne  ihjel  og  hagl  øde- 
lagde størstedelen  af  havren.  Hun  skrev  ikke  om  hvor- 


dan  hun  ville  håbe,  at  hun  en  dag  kunne  vide,  at  han 
også  elskede  hende. 

Karin  og  hendes  far  var  et  fint  par  ved  Far-datter 
festen.  Karin  havde  sin  pæneste  blå  kjole  med  hvide 
flæser  på,  og  hendes  far  så  pæn  ud  i  sin  marineblå 
habit. 

Under  middagen  lænede  Karins  far  sig  over  til 
hende  og  sagde:  „En  ret  god  middag.  Ikke  nær  så  god 
som  mors,  men  ret  god". 

Da  de  var  færdige  med  desserten  rejste  primarypræ- 
sidentinden  sig  og  sagde,  at  Karin  nu  ville  holde  en  ta- 
le om  sin  far.  Karins  hjerte  bankede,  da  hun  begyndte 
at  tale  ind  i  mikrofonen. 

Da  hun  var  færdig,  præsenterede  primarypræsi- 
dentinden  Karins  far,  og  inviterede  ham  til  at  tale. 
„Jeg  er  ikke  vant  til  at  sige  så  meget,"  begyndte 
Karins  far,  „undtagen  til  mine  køer.  Men  jeg  vil  gerne 
sige,  at  jeg  er  stolt  over  min  datter.  Det  fortæller  jeg 
hende  ikke  så  tit.  Ser  I,  jeg  voksede  op  i  et  meget 
strengt  hjem.  Min  mor  døde,  da  jeg  var  mindre 

end  Karin  er  nu,  og 
selv  om  min  far  var 
en  vidunderlig 
mand,  troede 
han,  at  man  blev 
svag  af  at  vise 
kærlighed.  Jeg 
kan  ikke  huske,  at 
han  har  givet  mig 
et  knus  nogen  sin- 
de i  sit  liv.  Det  er 
måske  derfor  jeg 
har  lidt  svært  ved 
at  vise  Karin  min 
kærlighed.  Men 
jeg  vil  gerne  for- 


tælle en  lille  historie,  som  jeg  håber  kan  vise,  at  jeg 
elsker  hende. 

Karin  blev  født  om  vinteren,  og  hun  fik  lungebe- 
tændelse da  hun  var  to  måneder  gammel.  Jeg  forsøg- 
te at  tage  mig  af  husholdningen,  da  hendes  mor  måtte 
være  hos  hende  konstant.  En  nat  havde  hun  særligt 
svært  ved  at  trække  vejret.  Jeg  tog  min  lille  pige  i  ar- 
mene og  velsignede  hende  og  bad  for  hende  ...  så 
inderligt  som  jeg  nogen  sinde  har  bedt  for  noget.  Da 
hendes  mor  var  fuldstændig  udmattet  sad  jeg  så  i  gyn- 
gestolen ved  siden  af  ilden  og  lagde  min  lille  baby  på 
maven  over  mine  knæ,  og  vuggede  hende  hele  den 
nat.  Lægen  kom  næste  morgen  og  sagde,  at  fordi  jeg 
havde  vugget  hende  i  den  stilling,  havde  Karins  små 
lunger  kunnet  hvile  sig,  og  at  han  nok  mente  at  hun 
ville  komme  sig.  Derfor  kan  I  nok  forstå  at  den  lille 
pige  betyder  noget  ganske  særligt  for  mig  -  det  har 
hun  altid  gjort,  og  det  vil  hun  altid  gøre." 

Karins  øjne  var  fulde  af  tårer.  Hun  tænkte  på  hvor- 
for mon  hun  aldrig  før  havde  hørt  om  den  nat.  Hun 
løb  op  til  sin  far  og  omfavnede  ham  længe  og  hårdt, 
og  da  han  lagde  sine  arme  omkring  hende  og  omfav- 
nede hende  føltes  det  næsten  som  om  Karins  hjerte 
skulle  briste  af  glæde.  D 

HVIS  DU  HAVDE 


VÆRET  DER 


Mabel  Jones  Gabbot 


En  lille  frokostpakke 

Der  var  fem  tusinde  mennesker  på  bakkeskrå- 
ningen; nogle  stod  i  den  varme  sol;  nogle  sad  i 
grupper.  Alle  havde  rejst  langt  for  at  høre  Jesu 
ord,  og  Jesus,  der  var  fuld  at  medfølelse,  underviste 
dem  og  helbredte  deres  syge.  De  havde  været  der  lige 
fra  om  morgenen  og  lyttet  intenst.  Nu  holdt  Frelseren 
op  med  at  tale.  Han  indså,  at  folket  ikke  havde  spist 
hele  dagen,  og  spurgte  sine  disciple  om  der  var  noget 
mad. 

I  nærheden  stod  en  dreng  med  en  lille  frokostpakke 
bestående  af  brød  og  fisk.  Måske  havde  hans  mor  insi- 
steret på,  at  han  tog  det  med.  Mængden  var  stor;  hans 
pakke  syntes  meget  lille.  Han  tøvede.  Hans  lille  fro- 
kostpakke kunne  vel  ikke  hjælpe  med  til  at  bespise  så 
stor  en  mængde.  Han  kunne  ikke  på  nogen  måde  vi- 
de, at  Jesus  kunne  bryde  disse  få  brød,  og  få  nok  styk- 
ker til  at  bespise  fem  tusinde.  Uselvisk  gav  drengen  sin 
frokostpakke,  for  at  bespise  den  store  mængde.  Og 
det  rakte. 

Hvis  du  havde  været  der,  og  været  den  lille  dreng 
på  Jesu  tid,  hvad  ville  du  så  have  gjort? 


„Tak,  Herre". 

De  spedalske  var  uden  for  byporten,  bandlyst  fra 
deres  hjem  og  deres  kære.  Der  var  ti  af  dem 
sammen.  Da  Jesus  kom,  råbte  de:  „Mester,  for- 
barm dig  over  osl"  Og  Jesus  helbredte  dem  -  hver  og 
en  -  idet  han  sagde:  „Gå  hen  og  lad  jer  syne  af  præ- 
sterne!" Og  de  adlød  ham  og  blev  rene.  Måske  var  de 
så  forbavsede  over  at  se  deres  kød  rent  og  helt  og 
helbredt,  at  de  knapt  kunne  tro  miraklet,  og  derfor  løb 
hen  for  at  vise  det  til  en  eller  anden.  Måske  ville  de 
være  kommet  tilbage  for  at  sige  tak.  Måske.  Men  kun 
en  knælede  foran  Frelseren  og  sagde:  „Tak,  Herre". 
Hvis  du  havde  været  en  af  dem,  ville  du  så  hurtigt 


være  løbet  hen  til  dine  kære  igen, 
uden  at  tænke  dig  om?  Ville  du 
have  ventet,  ville  du  have 
knælet  og  sagt:  „Tak, 
Herre".  Hvis  du  havde 
været  der,  hvad  havde 
du  så  gjort? 


I  et  barns  ansigt 

Der  var  mange  mennesker 
samlet  for  at  høre 
på  Mesteren  -  ældre  mænd 
og  kvinder,  unge  drenge  og 
piger,  mødre  med  små  børn. 
Nogle  af  mødrene  bragte  deres 
børn  nærmere  til  Jesus  for  at 
se  ind  i  hans  milde  ansigt  og 
formodentlig  røre  hans  hænder 
eller  fødder.  Apostlene  forsøgte 
at  tage  sig  af  Jesus,  og  beskytte 
ham,  og  bad  derfor  mødrene  om 
at  trække  sig  tilbage.  Men  Jesus 
sagde:  „Lad  de  små  børn  være; 
I  må  ikke  hindre  dem  i  at  komme 
til  mig."  Jesus  lagde  sine  hænder 
på  børnene  og  velsignede  dem. 
Måske  tog  han  et  lille  barn  op  til 
sig  og  så  det  dybt  i  øjnene,  for 
han  sagde:  „Himmeriget  hører 
sådanne  til".  Han  må  have  set 
godheden  i  barnets  ansigt, 
og  mildheden  og  uselvisk- 
heden og  kærligheden. 

Tænk  på  hvor  højt  du  elskerf 
Jesus.  Hvad  ville  du  have 
tænkt,  hvis  du  havde 
været  der?  □ 


Henvisninger: 

Frokost:  Mattæus  14:13-21;  Markus  6:32-44; 

Johannes  6:1-14 
Tak:  Lukas  17:12-19; 

Barnets  ansigt:  Mattæus  1 9: 1 3- 1 5 


Hvis  du  havde  været  der,  og  hørt  Jesus  sige: 

,Lad  de  små  børn  være;  I  må  ikke  hindre  dem  i  at 

komme  til  mig,"  hvordan  ville  du  så  have  følt? 

Ved  genfortæl- 
linger af  historier  fra 
skriften  kan  denne 
figur  repræsentere 
en  hvilken  som  helst 
mand  i  skriften,  som 
fx  Noa,  Peter  eller 
Lehi.  Figuren  skal 
limes  på  et  stykke 
tyndt  pap,  farves  og 
klippes  ud.  Man  kan 
så  lime  en  pind  bag- 
på, eller  lave  den  til 
en  papirsposefigur 
eller  en  flonelstavle- 
figur,  som  vist.  Lav 
mange  dukker,  og 
farv  hår  og  klæder 
forskelligt.  Der  kom- 
mer en  ny  skrift- 
stedsfigur  i  et  kom- 
mende nummer  af 
Stjernen. 

BARE  FOR  SJOV 


HVILKE 


TO? 


Kan  du  finde 
£"«,  W^ndere 

der  ligner 
hinanden  mest? 


Roberta 


Fairall 

brudte  linje, 


janet  Peterson 


|£tn  ,i,le  beskrivelse? 

1 .  Elisabet 
2  Maria 

34.M3^  Magdalene 

5.  Marta 

6.  Rode 

7.  Tabita 

9.  Maria  fra  bcl 
10.  Salome 

hvor  Jesus  blev  i  2.36.37) 

(Ensign,  nov.  1982,  s.  51). 

Da  præsident  Romney  blev  kaldet  som  generalauto- 
ritet, var  han  bekymret  for  om  han  var  værdig  og  hav- 
de evner  til  at  klare  en  sådan  opgave.  „Men  jeg  havde 
tro  på  at  Herren  kunne  gøre  mig  nyttig,  og  jeg  gik  al- 
tid i  gang  med  mit  arbejde  med  en  fornemmelse  af,  at 
hvis  jeg  arbejdede  tilstrækkelig  hårdt,  så  ville  Herren 
gøre  sin  del"  (Church  News,  15.  juli,  1972  s.  7). 

Og  han  har  sandelig  arbejdet  hårdt  gennem  årene. 
Han  står  i  reglen  op  mellem  klokken  5  og  5.30,  går  en 
tur  eller  motionerer,  hvorpå  han  ankommer  til  sit  kon- 
tor en  halv  time  før  tiden,  for  at  læse  i  skriften  -  som- 
me tider  har  han  sin  frokost  med.  Han  arbejdede  ofte 
11  timer  om  dagen. 

Første  spansktalende  stav 

Præsident  Romney  har  som  medlem  af  De  tolvs 
Kvorum  haft  forskellige  ansvarsopgaver,  blandt  andet 
har  han  ført  tilsyn  med  missioneringen  i  Mexico,  Euro- 
pa, Sydafrika  og  Asien.  En  af  de  opgaver  som  især  be- 
tød noget  for  ham  var  det  privilegium  han  fik,  da  han 
blev  bedt  om  at  vende  tilbage  til  Mexico  i  1961  og  orga- 
nisere den  første  spansktalende  stav  i  kirken. 

En  af  hans  andre  opgaver  var  at  være  formand  for 
hjemmelærerarbejdet  og  familieaftenskomiteerne. 
Han  indførte  med  sin  karakteristiske  retskaffenhed  de 
principper,  han  belærte  om,  i  sit  eget  liv:  „Jeg  bad  min 
biskop  om  at  kalde  mig  som  hjemmelærer.  Jeg  har 
passet  dette  arbejde  regelmæssigt.  Selv  om  jeg  var 
meget  træt  når  jeg  kom  hjem  fra  kontoret,  så  følte  jeg 
mig  udhvilet  og  fornyet,  når  jeg  havde  besøgt  mine  fa- 
milier. Jeg  kan  ærligt  bære  vidnesbyrd  om  at  der  ikke 
er  noget  af  det  arbejde,  jeg  har  beskæftiget  mig  med  i 
al  min  tid  i  kirken,  som  jeg  har  haft  større  fornøjelse  af 
end  at  gå  ud  som  hjemmelærer  og  besøge  mine  fami- 
lier. 

Søster  Romney  og  jeg  holdt  også  familieaftenen  om 
mandagen.  Vi  læste  i  skrifterne  og  talte  om  dem,  og  vi 
gennemgik  f amilie af tenslektiehæf terne"  (Church 
News,  15.  juli  1972,  s.  7). 

Loyalitet  og  lydighed  er  kendetegnende  for  præsi- 
dent Romney  s  personlighed.  Ældste  Harold  B.  Lee 
sagde  engang:  „For  ham  er  loyalitet  ikke  bare  blindt  at 
acceptere  de  råd  kirkens  autoriteter  giver,  men  derud- 
over føler  han  sig  forpligtet  til  selv  at  få  et  vidnesbyrd  i 
sit  hjerte  om  at  deres  råd  er  inspirerede  og  kan  accep- 


teres uden  forbehold"  (Relief  Society  Magazine, 
dec.  1951,  s.  804). 

Forfriskende  humoristisk  sans 

Præsident  Romney  forener  hårdt  arbejde  med  en 
forfriskende  humoristisk  sans.  Da  han  blev  opretholdt 
som  medlem  af  De  tolvs  Råd,  sagde  han:  „Denne  kal- 
delse fremkaldte  en  voldsom  følelsesmæssig  reaktion. 
Jeg  troede  ikke  at  der  kunne  komme  et  så  stort  oprør  i 
så  lille  en  tepotte."  Og  derpå,  mere  alvorligt:  „Jeg  tror 
jeg  får  endnu  mere  brug  for  Herrens  hjælp  end  jeg 
nogen  sinde  før  har  haft  i  mit  liv." 

Senere  udtrykte  han  på  humoristisk  vis  en  tak  for  si- 
ne slægtslinier,  Redds  og  Romney  s,  i  en  tale.  „Begge 
linier  hævder  at  jeg  tilhører  dem,"  sagde  han.  „Redds 
hævder  at  jeg  er  en  Romney  og  Romney  s  hævder  at 
jeg  er  en  Redd,  jeg  er  stolt  af  dem  begge"  (General- 
konferencen, okt.  1951). 

I  de  senere  år  har  han  ofte  spøgt  med  at  han  var 
ved  at  blive  gammel.  Han  sagde  til  en  tale  ved  BYU: 
„Når  man  selv  en  gang  har  siddet  og  lyttet  til  en  taler, 
således  som  I  gør  det  nu  og  ved  noget  om  den  menne- 
skelige natur,  så  vil  det  ikke  forbavse  mig  om  nogen  af 
jer  spørger  jer  selv:  ,Hvor  længe  mon  den  gamle  fyr 
vil  blive  ved?' "  (Tale  afholdt  ved  Brigham  Young 
universitetet,  11.  feb.  1964,  s.  2). 

Til  trods  for  at  Marion  G.  Romneys  kræfter  svinder 
med  alderen,  vidner  han  stadig  med  lige  stor  kraft. 
Præsident  Spencer  W.  Kimball  anerkendte  præsident 
Romneys  åndelige  bidrag  i  kirkens  ledende  råd: 
„Hans  åndelige  bidrag  til  kirkens  ledende  råd  afspej- 
ler en  mand  der  hele  tiden  har  Gud  i  tankerne  .  .  . 
Hans  brødre  er  ikke  i  tvivl  om  at  Herren  er  ham  nær 
når  han  beder.  Hans  bønner  er  så  oprigtige,  hans 
stemme  så  mild,  hans  anmodninger  så  ærlige  og  op- 
rigtige at  vi  ved  at  Herren  lytter.  Hans  oprigtighed  er 
af  en  sådan  kvalitet  at  det  rører  dem  der  lytter,  og  vi 
fornemmer  allesammen  at  vi  er  vor  himmelske  Fader 
nærmere,  når  præsident  Romney  beder  .  .  . 

Når  denne  mand  knæler  er  han  omgivet  af  hellig- 
hed" (Ensign,  nov.  1972,  s.  22,  26-27). 

Nu  er  der  gået  over  60  år  siden  den  stille  aften  i  Au- 
stralien, hvor  en  ung  missionær  stirrede  ind  i  himlene 
og  blev  opfyldt  af  kærlighed  til  Gud.  Marion  G.  Rom- 
neys liv  og  tjenesteydelser  vidner  om  hans  forpligtelse 
overfor  det  han  her  fik  åbenbaret  om  evighederne.  □ 


HVIS  DU  VIL  TJENE  DEM, 

SÅ  ELSK  DEM 


Susan  Hainsworth 


Klasseværelset  i  kælderen  i  den  gamle  kirkebyg- 
ning, der  nu  var  solgt,  og  ikke  længere  blev 
brugt  som  kirke,  så  stort  og  tomt  ud,  selv  om 
der  midt  i  værelset  stod  et  langt  bord  og  nogle  stole. 
De  lysegrønne  vægge  var  oplyst  af  lysstofrør  der  sad 
langs  med  loftet,  og  der  hang  en  larmende  radiator  i 
hjørnet.  Værelset  var  ikke  koldt,  men  da  jeg  skuttede 
mig  af  bekymring  og  anspændthed  føltes  det  som  om 
jeg  stadig  var  ude  i  sneen. 

Situationen  i  sig  selv  var  ikke  foruroligende:  jeg 
skulle  undervise  en  gruppe  flygtninge  der  var  blevet 
uddrevet  fra  deres  hjem  på  den  anden  side  af  jorden, 
og  de  kunne  endnu  ikke  tale  deres  nye  lands  sprog. 

Jeg  var  ikke  bange  for  dem.  De  var  de  venligst  tæn- 
kelige og  yderst  lærvillige  elever.  Men  de  havde  så 
store  behov.  De  havde  lidt  under  krigens  rædsler.  De 
var  blevet  uddrevet  fra  deres  vante  livsmønster  og  ud 
i  en  verden  der  var  næsten  fuldstændig  fremmed  for 
dem.  Jeg  var  bange  for  at  jeg  ikke  kunne  hjælpe  dem. 

Jeg  havde  følt  denne  form  for  frygt  mange  gange. 
Jeg  følte  den,  da  jeg  bankede  på  døren  hos  en  mut  og 
afvisende  kvinde,  som  ikke  ønskede  at  se  sine  besøgs- 
lærerinder,  men  hvis  ulykkelige  liv  ligefrem  skreg 
efter  evangeliets  helbredende  kraft.  Jeg  følte  den,  da 
en  nabo  havde  så  ubehagelig  en  oplevelse  i  sin  familie, 
at  evangeliets  glæde  blev  skjult  for  ham.  Jeg  følte  den, 
da  et  medlem  af  min  egen  familie  gennemlevede 
langvarig  fysisk  smerte. 

Den  ængstelse  og  frygt  der  ofte  har  forhindret  mine 
forsøg  på  at  tjene,  er  kun  gået  bort  når  jeg  har  aner- 
kendt tre  vigtige  principper:  (1)  Jeg  kan  ikke  løse  et  an- 
det menneskes  problemer.  (2)  Den  mest  effektive  må- 
de jeg  kan  tjene  et  andet  menneske  på,  er  ved  at  elske 
vedkommende  betingelsesløst.  (3)  Jeg  skal  sætte  min 
lid  til  Kristus,  som  er  den  eneste  kilde  til  betingelsesløs 
kærlighed,  hvis  jeg  vil  være  til  velsignelse  for  andre. 

Jeg  kan  ikke  løse  et  andet  menneskes  problemern 

Jordelivet  er  grundlagt  på  handlefrihedens  princip. 
Gud  tillader  os  at  blive  prøvet  på  mange  måder.  Og  vi 
får  selv  lov  til  at  vælge  hvordan  vi  vil  reagere  på  de 
prøvelser.  Vi  er  i  sidste  ende  selv  helt  ansvarlige  for 
vort  liv. 

Lehi  lærte  sine  børn  dette  princip: 

„Og  Messias  kommer  i  tidens  fylde,  for  at  han  kan 
forløse  menneskenes  børn  fra  syndefaldet.  Og  da  de  er 
forløst  fra  syndefaldet  og  kender  godt  fra  ondt,  er  de 
blevet  fri  for  evigt,  til  at  handle  for  sig  selv  og  ikke  lade 
sig  påvirke  af  noget .  .  . 

Derfor  er  menneskene  fri  efter  kødet;  og  alle  ting, 
der  er  tjenlige  for  menneskene,  er  givet  dem.  Og  de 
kan  frit  vælge  frihed  og  evigt  liv  ved  den  store  formid- 
ling for  alle  mennesker,  eller  fangenskab  og  død  efter 
djævelens  magt  og  fangenskab"  (2  Nephi  2:26-27). 

I  vore  forsøg  på  at  undervise  andre,  er  der  mange  af 
os  der  forsøger  at  påtage  os  for  store  ansvar  for  andres 
liv.  Vi  føler,  at  vi  skal  løse  alle  de  problemer  der  volder 
dem  vi  omgås  sorg.  Denne  følelse  kan  få  os  til  at  føle 
os  ængstelige  over  omstændigheder  som  vi  ikke  kan 
kontrollere.  Vi  risikerer  også  at  forsøge  at  skubbe  en 
person  ind  i  en  løsning,  som  vedkommende  ikke  selv 
har  valgt. 

Jeg  indser  nu,  at  der  er  meget  jeg  ikke  kan  ændre 
ved  mine  elevers  situation.  Jeg  kan  ikke  ændre  den 
krig  der  drev  dem  bort  fra  deres  hjem.  Jeg  kan  ikke 
ændre  det  faktum,  at  de  nu  skal  tilbringe  mange  år 
med  at  genopbygge  deres  liv  og  overvinde  sjælelige  ar. 
Jeg  kan  ikke  give  dem  alt  hvad  de  skal  have  for  at  blive 
lykkelige  og  have  det  behageligt  i  deres  nye  land. 

Disse  ideer  er  meget  enkle,  men  det  var  svært  for 
mig  at  acceptere  dem. 

Jeg  ville  gerne  tro,  at  jeg  kunne  gøre  disse  menne- 


sker  lykkeligere.  Og  det  kunne  jeg,  som  jeg  senere 
indså,  men  ikke  ved  at  løse  deres  problemer  for  dem. 

Betingelsesløs  kærlighed  er  den  bedste  tjenesten 

Mit  første  indblik  i  hvordan  jeg  bedst  kunne  tjene  fik 
jeg,  da  jeg  tænkte  over  hvordan  Herren  hjælper  mig. 
Somme  tider  giver  han  mig  vejledning  når  jeg  beder 
ham  om  det.  Men  som  oftest  velsigner  han  mig  med 
en  følelse  af  hans  kærlighed.  Han  forsikrer  mig  igen  og 
igen  om  at  han  elsker  og  accepterer  mig  som  jeg  er.  På 
trods  af  mine  ufuldkommenheder  ved  jeg,  at  hans  syn 
på  hvad  jeg  kan  blive  til,  langt  overgår  mit  eget,  og  at 
han  vil  hjælpe  mig  til  at  opnå  det. 

Denne  følelse  af  Guds  kærlighed  har  for  mig  været 
den  største  velsignelse  i  mit  liv.  Men  da  jeg  tænkte 
over  min  egen  hjælp,  indså  jeg,  at  denne  form  for 
kærlighed  stod  langt  nede  på  min  liste  over  måder  jeg 
kunne  hjælpe  andre  på.  Jeg  havde  fokuseret  på  at  løse 
andres  problemer  i  stedet  for  at  elske  dem  betingelses- 
løst. 


Moder  Teresa  er  en  nonne  som  er  blevet  tilkendt 
Nobels  fredspris  for  sit  arbejde  blandt  fattige  indere. 
Hun  kender  kærlighedens  helbredende  kraft  hos  men- 
nesker der  har  alvorlige  problemer.  Hun  føler,  at  den 
bedste  måde  man  kan  tjene  på,  er  ved  at  dele  Guds 


kærlighed  med  andre.  Hun  beskrev  hvordan  hun 
hjælper  dem  der  er  meget  syge,  hvoraf  mange  kun  har 
en  meget  ringe  vilje  til  at  leve: 

„Først  og  fremmest  lader  vi  dem  føle,  at  de  er  øn- 
sket; vi  vil,  at  de  skal  vide,  at  der  er  mennesker  der 
virkelig  elsker  dem,  som  virkelig  ønsker  dem,  så  de, 
i  hvert  fald  i  de  sidste  få  timer  de  har  tilbage  at  leve 
i,  kan  lære  den  menneskelige  og  guddommelige  kær- 
lighed at  kende.  Så  de  kan  vide,  at  også  de  er  Guds 
børn,  og  at  de  ikke  er  glemt,  og  at  der  er  nogen  der  el- 
sker dem  og  tænker  på  dem."  (Malcolm  Muggeridge, 
Something  Beautiful  for  God:  Mother  Teresa  of  Calcutta, 
Garden  City,  New  York:  Image  Books,  1977,  s.  68). 

Da  jeg  begyndte  at  betragte  mine  flygtningeelever 
som  mennesker  der  skulle  elskes  og  ikke  som  menne- 
sker der  skulle  hjælpes,  forsvandt  min  bekymring  for 
dem.  Jeg  fandt  ny  energi  og  glæde  i  deres  tjeneste.  Og 
hvad  mere  er,  så  blev  det  hurtigt  klart,  at  jeg  nu  gjorde 
mere  godt  end  jeg  nogen  sinde  før  havde  gjort.  Mine 
elever  udviklede  en  tillid  til  mig  og  begyndte  at  bede 
mig  om  hjælp  til  ting,  som  de  ikke  selv  kunne  klare. 
Disse  muligheder  var  ikke  opstået,  hvis  ikke  de  først 
havde  følt,  at  jeg  elskede  dem. 

Jeg  begyndte  at  opleve  det  samme  hos  andre  menne- 
sker. Den  dame  jeg  var  besøgslærerinde  for,  følte  sig 


efterhånden  sikker  nok  til  at  gå  i  kirke  med  mig.  Min 
nabo,  som  havde  haft  et  dårligt  familieliv  nød  at  være 
sammen  med  mig  og  mine  venner  i  så  høj  grad,  at  han 
begyndte  at  gøre  modstand  mod  sin  families  dårlige 
indflydelse. 

Vi  skal  sætte  vor  lid  til  Kristus 

Mine  forsøg  på  at  elske  andre  som  Frelseren  elskede 
har  ikke  altid  båret  frugt.  Jeg  er  ikke  stærk  nok  til  alene 
at  modstå  presset  og  frustrationerne  fra  mine  egne  og 
andres  ufuldkommenheder.  Vi  kan  ikke  være  en  vel- 
signelse for  andre  hvis  vi  kun  sætter  vor  lid  til  vor 
egen  styrke,  eller  hvis  vi  blot  beder  Gud  om  at  hjælpe 
os  til  at  anvende  vor  egen  styrke.  Vi  skal  tillade  Kristi 
kærlighed  at  fylde  vor  sjæl.  Så  bliver  vi  et  redskab  for 
en  højere  og  stærkere  kraft  end  det  vi  kan  blive  af  os 
selv. 

„Bliv  i  mig,"  lærte  Frelseren  os,  „så  bliver  jeg  også  i 
jer.  Ligesom  grenen  ikke  kan  bære  frugt  af  sig  selv, 
men  kun  hvis  den  bliver  på  vintræet,  således  kan  I 
heller  ikke,  uden  I  bliver  i  mig. 

Jeg  er  vintræet,  I  er  grenene.  Den  som  bliver  i  mig, 
og  jeg  i  ham,  han  bærer  megen  frugt;  thi  skilt  fra  mig 
kan  I  slet  intet  gøre"  (Joh.  15:4-5). 


Når  jeg  læser  dette  skriftsted  forestiller  jeg  mig  ofte 
en  gren  der  bliver  brækket  af  et  vintræ.  Grenen  visner 
og  dør  hurtigt.  Den  er  ikke  længere  i  stand  til  at  bære 
frugt,  for  den  kan  ikke  leve  uden  det  livgivende  træ. 
På  samme  måde  er  det  med  os,  hvis  vi  ikke  nærer  vort 
liv  fra  Kristus.  Selv  om  vi  måske  ikke  ser  noget  ske 
med  det  samme,  så  dør  vi  åndeligt,  lige  så  sikkert  som 
grenen  døde  fysisk.  Vi  er  ikke  i  stand  til  at  bære  tjene- 
stens frugt.  „Thi  skilt  fra  mig  kan  I  slet  intet  gøre". 
Men  hvis  vi  forbliver  i  Kristus  og  tillader  hans  livgiv- 
ende kærlighed  og  styrke  at  fylde  vor  sjæl,  så  har  vi  et 
stort  løfte.  Kristus  fortsatte: 

„Hvis  I  bliver  i  mig,  og  mine  ord  bliver  i  jer,  så  bed 
om,  hvad  som  helst  I  vil,  og  I  skal  få  det. 

Derved  er  min  Fader  herliggjort,  at  I  bærer  megen 
frugt  og  bliver  mine  disciple. 

Som  Faderen  har  elsket  mig,  således  har  jeg  også 
elsket  jer;  bliv  i  min  kærlighed. 

Hvis  I  holder  mine  bud,  vil  I  blive  i  min  kærlighed" 
(Joh.  15:7-10). 

Jeg  har  fundet  ud  af,  at  hvis  jeg  kommer  til  Gud 
ydmygt  og  trofast  hver  morgen,  og  beder  ham  om  at 
fylde  min  sjæl  med  hans  kærlighed,  bliver  jeg  velsig- 
net i  overmål.  Jeg  kan  mere  for  andre,  tjene  dem  med 
mindre  frygt  for  min  utilstrækkelighed,  og  være  dem 


til  velsignelse  på  måder  der  ville  være  umulige  for  mig 
uden  hans  hjælp.  I  det  små  har  jeg  lært  at  „blive  i  hans 
kærlighed". 

Anerkendelsen  af,  at  den  bedste  måde  at  tjene  andre 
på  er  ved  at  elske  dem  betingelsesløst,  har  givet  mig 
ny  glæde  og  energi  i  mine  forsøg  på  at  tjene.  Når  jeg  i 
højere  grad  sætter  min  lid  til  at  Frelseren  vil  give  mig 
den  kærlighed  der  kan  velsigne  andre,  føler  jeg  mig 
mere  som  en  del  af  hans  store  frelsende  værk.  Og  jeg 
glæder  mig  over  den  godhed  jeg  nu  ser  tydeligere  i 
alle  hans  børn.  □ 


MAN  KAN  KØRE  I  FLERE 

RETNINGER 


Ældste  William  Grant  Bangerter 
De  halvfjerds'  præsidium 


Det  er  helt  tydeligt,  at  ikke  alle  i  verden  ser  posi- 
tivt på  Jesu  Kristi  Kirke  af  Sidste  Dages  Helli- 
ge. I  virkeligheden  findes  der  visse  grupper 
hvor  denne  kirke  og  dens  medlemmer  stadig  bliver 
betragtet  som  værende  en  af  de  mindst  eftertragtel- 
sesværdige religioner. 

Nogle  anser  os  for  at  være  et  udtryk  for  onde  kræf- 
ter, og  der  findes  dem,  der  ville  anse  det  som  en  tjene- 
ste for  Gud,  hvis  vor  religion  kunne  udryddes.  Sagt 
med  skriftens  ord:  „De  skal  udelukke  jer  af  synago- 
gerne, ja,  den  tid  skal  komme,  da  enhver,  som  slår  jer 
ihjel,  skal  mene,  at  han  derved  dyrker  Gud" 
(Joh.  16:2). 

Naturligvis  er  der  også  mange  mennesker  af  god 
dømmekraft,  der  anerkender,  at  sande  sidste  dages 
hellige  er  et  udvalgt  folk  af  stor  værdi,  som  besidder 
egenskaber  der  er  værd  at  eftertragte,  og  at  de  har  en 
god  indflydelse  på  verden.  Men  sandheden  er,  at  vore 
medlemmer  selv  i  vore  dage  ofte  bliver  udsat  for  hård 
kritik,  latterliggørelse  og  utilsløret  forfølgelse.  Det  var 
helt  tydeligt  tilfældet  i  Joseph  Smiths  dage.  Det  var  til- 
fældet i  min  barndom.  Det  er  tilfældet  i  vore  dage,  og 
vi  må  forvente,  at  den  direkte  modstand  også  vil  fort- 
sætte i  fremtiden. 

Hvordan  reagerer  vi  så  på  denne  modstand?  Hvor- 
dan kan  vi  reagere  effektivt  på  modstandernes  røst, 
hån  og  endog  had?  Hvordan  kan  vi  forklare  os?  Hvilke 
svar  har  vi? 

Jeg  vil,  at  I  skal  vide,  at  der  findes  gode  og  passende 
svar.  De  kan  anvendes  til  effektivt  at  fremme  en  bedre 
forståelse  af  kirken,  og  i  sidste  ende  omvende  andre  til 
den  sandhed  som  vi  repræsenterer. 

Vi  er  ikke  interesseret  i  at  alle  andre  skal  være  lige- 
som os  -  vort  store  formål  er  at  hjælpe  dem  til  at  forstå 
Guds  åbenbarede  plan,  så  de  kan  anerkende  og  efter- 
leve den. 

Respekt  for  mennesker  af  en  anden  religion 

Jeg  havde  lejlighed  til  at  gøre  mig  nogle  tanker,  da 
præsident  Gordon  B.  Hinckley  hilste  en  gruppe  præ- 
ster velkommen  til  et  åbent  hus  i  Jordan  River  templet 
for  mange  år  siden.  Da  han  havde  budt  dem  velkom- 
men som  vore  gæster,  og  udtrykt  sin  påskønnelse  af 
det  arbejde  de  gør  for  at  føre  folk  til  retfærdighed,  ind- 
bød han  dem  til  at  stille  spørgsmål.  To  eller  tre  i  grup- 
pen glemte  deres  manerer  som  gæster  i  en  varm  og 
venlig  situation,  og  stillede  nogle  skarpe  og  fjendtlige 
spørgsmål.  Det  centrale  i  deres  kritik  var,  at  de  ønske- 
de at  høre  præsident  Hinckley  retfærdiggøre  den  ud- 
talelse der  forekommer  i  Joseph  Smiths  vidnesbyrd 
om,  at  da  han  så  Faderen  og  Sønnen,  fortalte  de  ham, 
at  alle  andre  religioner  var  forkerte.  Præsident  Hinck- 
ley svarede,  at  det  ikke  var  det  Herren  havde  sagt. 

Når  jeg  har  tænkt  over  det  samme  spørgsgmål,  har 
jeg  tænkt:  Tror  vi  virkelig,  at  alle  præsterne  i  andre 
kirker  er  korrupte?  Naturligvis  gør  vi  ikke  det.  Det  var 
helt  sikkert  ikke  det  Joseph  Smith  sagde.  Når  man  læ- 
ser afsnittet  opmærksomt  igennem,  vil  man  finde  ud 
af,  at  Herren  Jesus  Kristus  talte  om  de  helt  bestemte 
grupper  præster  i  profeten  Joseph  Smiths  hjemstavn, 
der  skændtes  om  hvilken  kirke  der  var  sand.  Frelseren 
(ikke  Joseph  Smith)  sagde,  at  de  drog  „nær  til  mig 
med  læberne,  men  deres  hjerter  er  langt  fra  mig.  De 
lærer  sådanne  lærdomme,  som  er  menneskebud  og 
har  gudfrygtighedens  skin,  men  fornægter  dens  kraft" 
(Joseph  Smiths  Historie  2:19). 

Det  er  helt  tydeligt  at  der  har  været,  og  nu  er  mange 
ærværdige  og  hengivne  mænd  og  kvinder  i  andre  kir- 
ker, som  bevæger  sig  hen  imod  deres  evige  frelse  og 
som  retfærdigt  og  samvittighedsfuldt  tjener  i  deres 
menigheder.  Joseph  Smith  havde  øjensynligt  mange 
varme  og  venskabelige  kontakter  med  andre  præster, 


fra  andre  religioner.  En  hel  del  af  dem  sluttede  sig  til 
kirken:  Sidney  Rigdon,  John  Taylor,  Parley  P.  Pratt  og 
andre  i  Amerika  og  England.  Andre  sluttede  sig  natur- 
ligvis ikke  til  kirken,  men  de  var  alligevel  et  eksempel 
på  en  kristen  holdning  og  tolerance.  I  dag  findes  der 
også  mange  af  deres  slags. 

Det  er  dog  også  et  faktum,  at  Joseph  Smith  blev  be- 
handlet hårdt  af  medlemmer  og  præster  fra  forskellige 
fremtrædende  religioner.  Disse  mennesker  rullede 
ham  i  tjære  og  fjer,  kæmpede  imod  ham  og  hans  folk, 
fængslede  ham  og  iværksatte  til  sidst  hans  død  og 
martyrium.  I  vore  dage  er  der  nogle  der  følger  deres 
måde  at  håne  og  forfølge  på.  Deres  modstand  må  dog 
ikke  rokke  ved  vor  forståelse  og  opførsel. 

Bliver  præster  i  andre  trossamfund  inspireret  af 
Gud?  Naturligvis  bliver  de  det,  hvis  de  er  retfærdige 
og  oprigtige.  Gør  de  godt?  Helt  bestemt.  I  sin  dagbog 
skrev  Wilford  Woodruff  følgende  før  han  nogen  sinde 
havde  hørt  om  kirken: 

„Folket  i  Connecticut  i  de  dage  mente,  at  det  var 
ugudeligt  at  tro  på  nogen  anden  religion  eller  tilhøre 
nogen  anden  kirke  end  den  presbyterianske.  De 
troede  ikke  på  at  man  skulle  have  profeter,  apostle 
eller  kunne  få  åbenbaringer,  som  på  Jesu  tid,  og  som 
vi  nu  kender  i  Jesu  Kristi  Kirke  af  Sidste  Dages 
Hellige. 

Der  var  dog  en  gammel  mand  i  Connecticut,  som 
hed  Robert  Mason,  som  ikke  troede  som  resten  af  fol- 
ket gjorde.  Han  mente  at  det  var  nødvendigt  med  pro- 
feter, apostle,  drømme,  syner  og  åbenbaringer  i  Kristi 
kirke,  på  samme  måde  som  i  gamle  dage,  og  han  tro- 
ede at  Herren  ville  oprejse  et  folk  og  en  kirke  i  de 
sidste  dage,  med  profeter,  apostle  og  alle  de  gaver, 
kræfter  og  velsignelser  den  altid  har  haft  siden  tider- 
nes morgen. 

Folk  kalde  ham  for  den  gamle  profet  Mason  .  .  . 

Denne  profet  bad  en  hel  del,  og  han  drømte  drøm- 
me og  havde  syner,  og  Herren  viste  ham  mange  ting  i 
disse  syner,  som  senere  skete  i  de  sidste  dage."  (Leaves 
from  My  Journal,  Salt  Lake  City:  Juvenile  Instructor 
Office,  1882,  s.  1-2). 


v^olumbus  blev  påvirket  af  Guds  kraft, 
til  at  fuldføre  det  opdagelsesarbejde  han  var 
forudordineret  og  forberedt  til:  „Guds  ånd 
kom  ned  og  virkede  på  manden,  og  han  drog 
over  de  mange  vande  lige  til  mine  brødres 
afkom,  som  var  i  det  forjættede  land" 
(1  Nephi  13:12). 

VI  KRÆVER  RET  TIL  AT  DYRKE  DEN  ALMÆGTIGE 


GUD  I  OVERENSSTEMMELSE  MED  VOR  EGEN 

SAMVITTIGHEDS  BUD  OG  INDRØMMER  ALLE 

MENNESKER  DEN  SAMME  RET,  LAD  DEM  TILBEDE 

HVORLEDES,  HVOR  ELLER  HVAD  DE  VIL 


(DEN  11.  TROSARTIKEL). 


Kan  præster  i  andre  kirker  nedkalde  Guds  velsignel- 
ser over  deres  folk?  Det  kan  de  helt  bestemt.  Vi  aner- 
kender de  anstrengelser  og  tjenester  som  er  ydet  af 
store  mænd  som  John  og  Charles  Wesley  i  spidsen  for 
den  metodistiske  bevægelse,  Martin  Luther,  John 
Huss,  John  Wycliffe,  Huldrych  Zwingli,  John  Calvin 
og  mange  andre  der  blev  påvirket  af  Guds  Ånd  til  at 
føre  lys  og  sandhed  ind  i  den  verden  der  lå  hyllet  i 
åndeligt  mørke. 

Vi  ved,  ud  fra  kapitel  13  i  1  Nephi,  at  Columbus  blev 
påvirket  af  Guds  kraft,  til  at  fuldføre  det  opdagelsesar- 
bejde  han  var  forudordineret  og  forberedt  til. 

Det  gjorde  Herren  mange  år  før  Joseph  Smiths  tid. 

Velsigner  Guds  Ånd  mennesker  der  ikke  er  medlem- 
mer af  kirken?  Naturligvis,  når  de  søger  ham  i  tro  og 
retfærdighed.  „For,"  som  vore  lærdomme  siger, 
„Herrens  ord  er  sandhed,  og  hvad  der  er  sandhed,  er 
lys,  og^  hvad  der  er  lys,  er  ånd,  ja,  Jesu  Kristi  Ånd. 

Og  Ånden  giver  hvert  menneske,  som  kommer  til  ver- 
den, lys,  og  Ånden  oplyser  hvert  menneske  i  verden, 
der  lytter  til  hans  røst"  (L&P  84:45-46;  fremhævelse 
tilføjet). 

Besvarer  Herren  ikke-medlemmers  bønner?  Det  har 
millioner  af  mennesker  båret  vidnesbyrd  om  at  han 
gør. 

Det  er  oplysende  for  os  at  erindre,  at  religionshisto- 
rien er  fuld  af  konflikter  og  stridigheder.  Religionsfor- 
skelle  har  fremkaldt  mange  onder,  på  samme  måder 
som  forskelle  i  politik.  I  Guds  navn,  som  de  erklære- 
de, slog  religiøse  mænd  Frelseren  og  mange  af  hans 


profeter  og  apostle  ihjel,  og  torterede  og  dræbte  krist- 
ne, erobrede  og  udryddede  nationer  og  udkæmpede 
blodige  reformationskrige. 

Det  siges  at  i  1648  ved  freden  i  Westfalen,  som  af- 
sluttede 30  års  krig  mellem  politiske  fraktioner  af  ka- 
tolikker og  protestanter  i  Tyskland  og  Østrig,  lå  Tysk- 
land næsten  øde  hen,  og  højst  halvdelen  af  indbygger- 
ne havde  overlevet.  I  religionens  navn,  og  i  påkaldelse 
af  Guds  navn,  foretog  patere  og  præster  den  katolske 
inkvisition  imod  kætterne  -  dem  der  ikke  ville  accepte- 
re den  romerske  kirkes  herredømme. 

Historien  om  religion,  som  skulle  have  været  histori- 
en om  udbredelsen  af  de  gode  nyheder,  den  store  glæ- 
de og  fred,  er  i  stedet,  alt  for  ofte,  en  skrækhistorie  om 
had,  tortur,  forfølgelse,  krig  og  forfærdelse.  Fra  sider- 
ne i  Det  gamle  Testamente  og  Mormons  Bog,  samt  i 
den  verdslige  historie  kan  vi  se,  at  menneskeheden 
ikke  har  ændret  sig  særlig  meget  med  hensyn  til  den 
måde  ugudelige  handlinger  bliver  retfærdiggjorte  i  re- 
ligionens navn. 

Abraham  Lincoln  kom  med  tre  kloge  betragtninger 
om  folks  holdninger  i  sin  anden  indsættelsestale,  un- 
der den  amerikanske  borgerkrig: 

„Både  folket  i  Nord-  og  Sydstaterne  læser  den  sam- 
me Bibel  og  beder  til  den  samme  Gud;  og  begge  sider 
beder  om  hjælp  imod  den  anden  .  .  .  man  kan  ikke  be- 
svare begges  bønner,  og  derfor  er  ingens  blevet  besva- 
ret helt. 

Den  Almægtige  har  sine  egne  formål"  (i  Carl  Sand- 
burg, Abraham  Lincoln:  The  War  Years  -  TV,  New  York: 

Roger  Williams  (1603-1683), 
en  engelskfødt  pioner  for  religionsfrihed, 
og  grundlægger  af  den  amerikanske  koloni 
Rhode  Island,  nægtede  at  acceptere  at  der  var 
en  „sand"  kirke  på  jorden  på  hans  tid. 
Han  nægtede  at  der  fandtes  præstedømme- 
myndighed, og  han  så  frem  til  den  dag  hvor 
den  myndighed  ville  blive  gengivet  til  jorden. 

Harcourt,  Brace  and  Company,  1939,  s.  92). 

Vor  optræden  i  vor  sociale  orden  beskrives  af  Gene- 
ral Thomas  J.  Jackson,  som  var  en  meget  religiøs 
mand. 

„Jackson's  ærbødighed  for  sabbaten  gik  så  vidt,"  si- 
ges det,  „at  han  ikke  ville  sende  et  brev  til  sin  hustru, 
hvis  det  ville  blive  bragt  ud  om  søndagen.  Han  åbnede 
heller  ikke  de  breve  han  modtog  fra  hende  om  søn- 
dagen. Men,  med  en  altid  kærlig  Guds  velsignelse, 
som  han  sagde,  ville  han  kæmpe,  ihjelslå  og  fælde 
dom  over  fjenden,  hvis  fjenden  på  en  sabbatsdag  så 
ud  til  at  være  parat  til  straf."  På  den  måde  retfærdig- 
gør vi  det  vi  gør  i  religionens  navn. 

„Man  kan  køre  i  begge  retninger" 

Hvordan  kommer  vi  så  ud  af  det  med  mennesker, 
som  er  fyldt  med  bitterhed  og  modvilje,  eller  som  an- 
ser mormoner  for  at  være  en  underlig  sekt,  som  kalder 
os  en  kult,  som  siger  vi  ikke  er  kristne,  som  påpeger 
tragiske  episoder  i  vor  historie  eller  henviser  til  fra- 
faldne som  har  gjort  forfærdelige  ting  i  vor  egen  tid? 

Jeg  havde  en  interessant  oplevelse  for  mange  år  si- 
den, da  min  familie  og  jeg  kom  tilbage  fra  vor  mission 
i  Brasilien.  Vi  havde  9  børn,  og  det  skib  vi  sejlede  på 
havde  omkring  40  passagerer  om  bord,  så  man  lagde 
mærke  til  os.  Det  viste  sig,  at  der  var  3  andre  præster 
om  bord,  og  i  løbet  af  ganske  få  dage  havde  de  alle 
tre  henvendt  sig  til  mig  og  spurgt  om  vi  kunne  tale 
sammen  om  det  mormoner  tror  på.  De  lod  ikke  til  at 
være  særlig  interesseret  i  at  vide  mere  om  det  de  an- 
dre præster  troede  på,  men  de  var  alle  interesserede  i 
det  vi  troede  på. 

Jeg  var  en  smule  tøvende,  fordi  jeg  ikke  havde  ret 
megen  erfaring  med  præster  fra  andre  trossamfund, 
men  arrangerede  dog  et  interview  hvor  vi  kunne  sidde 
og  tale  sammen  alle  fire.  Det  viste  sig  at  være  et  meget 
behageligt  møde  og  tiden  gik  mest  med  at  de  stillede 
spørgsmål  og  jeg  svarede.  Jeg  troede  at  de  ville  kom- 
me med  stærke  argumenter  underbygget  med  skrift- 
steder, som  ville  gøre  det  svært  for  mig  at  forsvare  min 


tro.  Men  på  deres  venlige,  sympatiske  facon  stillede 
de  blot  spørgsmål,  og  det  viste  sig,  at  jeg  kunne  besva- 
re dem  alle.  Jeg  vidste  ikke  at  jeg  var  så  velinformeret. 

I  løbet  af  få  minutter  begyndte  de  at  komme  med 
indbyrdes  kommentarer  som,  „Er  det  ikke  interessant! 
Han  har  jo  svaret  på  alle  de  spørgsmål  man  kan  stil- 
le." Det  sagde  de  igen  og  igen,  og  vi  endte  vor  samtale 
i  en  meget  velvillig  atmosfære. 

To  eller  tre  dage  senere  henvendte  en  af  dem  sig  til 
mig  og  sagde:  „Jeg  har  tænkt  over  det  du  fortalte  os 
forleden,  og  jeg  undrer  mig  over,  om  det  nu  også  er 
rigtigt  at  vide  alting.  Du  ved  måske  for  meget,  tror  jeg. 
Jeg  tror  ikke  at  Herren  vil,  at  vi  skal  vide  alt."  Jeg  kun- 
ne se  at  han  var  fornærmet.  En  dag  eller  to  senere  talte 
han  til  mig  igen.  Han  sagde:  „Jeg  har  tænkt  over  det 
du  fortalte  mig,  og  jeg  er  kommet  til  den  slutning,  at 
det  du  lærer  er  farligt  kætteri." 

Jeg  var  ikke  så  forberedt  som  jeg  burde  være  på  en 
sådan  kommentar,  og  såret  spurgte  jeg  ham  hvorfor 
andre  religioner  ikke  syntes  at  være  villige  til  at  aner- 
kende sidste  dages  hellige  i  samme  grad  som  dem 
selv.  Han  blev  næsten  vred,  og  sagde:  „Fordi  du  skal 
vide,  at  man  kan  køre  i  flere  retninger."  Så  forstod 
jeg.  Vi  anerkender  ikke  dem.  Vi  anerkender  dem  ikke 
som  Jesu  Kristi  sande  kirke,  og  derfor  fornærmer  vi 
dem  med  nogle  af  de  ting  vi  lærer.  Jeg  mener  ikke  at 
det  skal  være  anderledes,  men  han  havde  grund  til  at 
reagere  som  han  gjorde.  Jeg  var  uforberedt  og  derfor 
ikke  i  stand  til  at  kunne  formilde  de  følelser  han 
havde. 

Hvad  kan  vi  gøre? 

Hvad  kan  vi  gøre  for  at  opbygge  venskab  og  forståel- 
se, ja  endog  påskønnelse  og  sluttelig  en  anerkendelse 
af  de  principper  vi  lærer? 

For  det  første  må  vi  ikke  handle  som  de  gør.  Hvis  de 
er  kritiske  og  modvillige  imod  os  må  vi  ikke  reagere  på 
samme  måde.  I  årenes  løb,  hvor  jeg  har  haft  kontakt 
med  mange  missionærer,  har  jeg  lært,  at  missionærer- 
ne udvikler  deres  eget  sprog.  Nogle  af  disse  sprog  er 


værre  end  andre,  men  visse  af  dem  indeholder  sæt- 
ninger som  kan  virke  fornærmende.  Jeg  var  missions- 
præsident  i  Brasilien,  og  vore  missionærer  kaldte  de 
katolske  præster  eller  patere  for  PT'ere. 

Jeg  opfattede  det  som  en  fornærmelse.  Jeg  er  også 
sikker  på,  at  det  ville  virke  fornærmende  på  den  kirkes 
medlemmer.  Disse  mennesker  havde  en  meget  oprig- 
tig og  stærk  tro  og  faste  traditioner.  Det  var  ikke  kri- 
stent at  lave  en  sådan  nedværdigende  betegnelse. 

Jeg  husker  for  40  år  siden,  da  jeg  kom  til  min  første 
arbejdsby  i  det  sydlige  Brasilien.  Vi  kørte  med  spor- 
vogn fra  byens  centrum  og  vore  kammerater  viste  os 
vejen  til  vores  lejlighed.  I  de  dage  bar  alle  mænd  i  Bra- 
silien hat.  Så  vi  fik  besked  på  at,  „når  I  ser  mændene 
tage  hatten  af  for  anden  gang,  skal  I  af  ved  det  næste 
stoppested."  Det  betød  at  sporvognen  kom  forbi  to 
kirker,  og  når  den  kom  forbi  en  kirke  tog  mændene 
deres  hat  af  i  ærbødighed.  Sikke  en  lektie!  Det  burde 
være  os  alle  en  lektie  i  at  forstå  og  påskønne  andre 
mennesker. 

Hvor  er  vore  manerer  når  vi  tænker  på  andre  men- 
nesker, som  ikke  har  pæne  manerer?  Skrifterne  siger 
tydeligt  hvad  der  forventes  af  en  sidste  dages  hellig: 

„Men  jeg  siger  jer,  I  må  ikke  sætte  jer  op  imod  den, 
der  tilføjer  jer  ondt,  men  hvis  nogen  giver  dig  at  slag 
på  den  højre  kind,  så  vend  også  den  anden  til  ...  I  har 
hørt,  at  der  er  sagt:  ,Du  skal  elske  din  næste  og  hade 
din  fjende.' 

Men  jeg  siger  jer:  Elsk  jeres  fjender  (velsign  dem, 
som  forbander  jer,  gør  godt  imod  dem,  der  hader  jer) 
og  bed  for  dem  som  forfølger  jer, 

så  I  må  vorde  jeres  himmelske  Faders  børn;  thi  han 
lader  sin  sol  stå  op  både  over  onde  og  gode  og  lader 
det  regne  både  over  retfærdige  og  uretfærdige" 
(Matt.  5:39,  43-45). 

En  anden  ting  man  skal  erindre  sig,  i  sit  forhold  til 
andre  er,  at  man  ikke  må  miste  besindelsen.  Ukontrol- 
leret vrede  fordrejer  ens  logik,  og  udelukker  visdom. 
Vi  er  alle  påvirkelige  for  en  opblussende  vrede,  men 
før  vi  handler  kan  vi  få  os  selv  under  kontrol.  Jeg  har 
ofte  tænkt  på  hvor  lavt  et  kogepunkt  unge  missionær- 

er  har  når  de  ser  noget  der  ikke  synes  at  passe  ham 
eller  hans  religion.  Men  vi  glemmer  somme  tider,  at  vi 
også  kan  fornærme  andre.  Vor  lære  virker  fx  fornær- 
mende på  nogle  mennesker.  I  en  by  i  Brasilien  fandt 
vore  unge  ældster  ud  af,  at  en  protestantisk  præst  var 
begyndt  at  udgive  negative  foldere  om  kirken.  Det  var 
oplysninger,  som  man  ikke  ville  have  accepteret  i 
Amerika,  fordi  folk  generelt  er  for  godt  oplyst  til  at  tro 
på  de  latterlige  historier.  Men  folk  i  Brasilien  begyndte 
at  få  forkerte  forestillinger  om  kirken,  og  ældsterne  vil- 
le gøre  noget  ved  det. 

Jeg  foreslog  dem  at  tage  et  eksemplar  af  folderen 
med  hen  til  præsten,  hvis  de  kunne  finde  ham.  Efter 
en  del  forberedelse  fandt  de  ham,  og  de  sagde:  „Er  du 
ansvarlig  for  denne  udgivelse?"  Han  svarede  lidt  und- 
vigende og  øjensynligt  forlegen.  De  sagde:  „Vi  vil  ger- 
ne gøre  opmærksom  på,  at  vi  repræsenterer  Jesu  Kristi 
Kirke  af  Sidste  Dages  Hellige,  og  at  dette  materiale 
ikke  er  sandt.  Det  er  ikke  det  vi  står  for.  Vi  bryder  os 
ikke  om  at  sådanne  falske  oplysninger  om  os  bliver 
udbredt,  men  du  skal  vide,  at  når  vi  møder  mennesker 
der  har  læst  det,  er  det  let  for  os  at  fortælle  dem,  hvor- 
dan det  virkelig  hænger  sammen,  og  så  får  de  natur- 
ligvis et  dårligt  indtryk  af  dig.  Hvis  du  føler  at  du  skal 
udgive  den  slags  ting,  så  vær  så  god.  Det  skader  os  i 
virkeligheden  ikke  særlig  meget.  Det  hjælper  os  på 
mange  måder.  Men  vi  ville  foretrække  at  du  lod 
være."  Det  løste  problemet. 

Ved  en  anden  lejlighed  var  to  af  vore  missionærer, 
der  var  ret  unge  og  uerfarne,  blevet  sendt  ud  for  at 
åbne  en  ny  by  for  missioneringen.  Byen  var  næsten 
totalt  katolsk  og  var  domineret  af  den  katolske  biskop, 
som  boede  der.  Da  disse  ældster  gik  omkring  og  kon- 
taktede folk,  blev  de  ofte  spurgt:  „Ved  biskoppen  at  I 
er  her?" 

Så  svarede  de:  „Det  ved  vi  ikke." 

„Nå,  så  bliver  det  interessant  at  se,  hvad  der  sker 
når  han  finder  ud  af  det." 

En  dag  skete  det  så.  Der  kom  en  præst  hen  til  deres 
lejlighed  og  afleverede  et  brev.  Der  stod  i  store  træk: 
„Vi  vil  gerne  vide  hvilken  myndighed  I  har  til  at  kom- 


me  her  og  undervise  i  jeres  lære  uden  først  at  have 
fået  tilladelse  fra  områdets  biskop.  Vi  beder  jer  derfor 
om  at  komme  til  et  særligt  møde,  der  vil  blive  afholdt  i 
den  katolske  kirke." 

Ældsterne  ringede  til  missionskontoret. 

„Præsident,  hvad  skal  vi  gøre?  Kan  du  komme  og 
hjælpe  os?" 

Jeg  svarede:  „Nej,  det  kan  jeg  ikke,  men  de  har  til- 
budt jer  at  forklare  hvad  vi  tror  på.  Det  er  vel  derfor  I 
er  her,  ikke  sandt?" 

„Jo,  det  er  det  vel,  men  hvordan  skal  vi  klare  denne 
situation?" 

Jeg  sagde:  „Jeg  sender  assistenterne  ud  til  jer.  Ac- 
ceptér invitationen,  men  på  to  betingelser.  Sig:  , Vi  vil 
med  glæde  komme,  hvis  vi  bliver  behandlet  høfligt,  og 
hvis  I  vil  forsikre  os  om,  at  vi  får  mulighed  for  at  for- 
klare det  vi  tror  på.' " 

Ved  mødet  rejste  den  præst  sig  der  ledede  mødet  og 
sagde  uden  formaliteter:  „Disse  to  unge  mænd  for- 
kynder deres  religion,  og  vi  har  samlet  jer  for  at  høre 
det  de  tror  på."  Der  var  to  eller  tre  hundrede  menne- 
sker til  stede,  som  alle  var  indflydelsesrige  mennesker 
i  byen. 

Ældsterne  rejste  sig  og  talte  om  frafaldet,  gengivel- 
sen samt  om  Mormons  Bog.  Som  afslutning  sagde  de: 
„Hvis  I  vil  læse  Mormons  Bog  og  bede  angående  det  I 
har  læst,  vil  Herren  give  jer  et  vidnesbyrd".  En  præst 
bagest  i  salen  sprang  straks  op  og  sagde:  „Åh  nej,  nej, 
nej.  Der  er  ikke  nogen  af  jer,  der  må  læse  den  bog." 
Alle  lo.  Det  eneste  problem  der  opstod  var,  da  en  Syv- 
ende dags  adventist  efter  mødet  kom  op  at  skændes 
med  en  af  præsterne.  Vore  ældster  havde  derimod 
mange  behagelige  samtaler  med  folk.  Fra  da  af  var  det 
ikke  noget  problem  at  arbejde  i  byen. 

For  det  tredje  må  vi  ikke  skændes.  Det  fører  aldrig 
til  en  forståelse.  Jeg  hørte  engang  på  præsident  Harold 
Wright,  der  for  nyligt  blev  afløst  som  præsident  for 
Mesa  templet  i  Arizona.  Han  har  i  årenes  løb  tjent  som 
stavspræsident  og  regionalrepræsentant  og  haft  man- 
ge kontakter  med  ikke-medlemmer.  Han  sagde,  at  han 
i  årevis  tog  til  generalkonferencerne  og  lagde  mærke 

til  de  mennesker,  der  uddelte  anti-mormon  litteratur, 
uden  for  tempelpladsen.  Præsident  Wright  lagde 
mærke  til  en  bestemt  mand,  som  syntes  at  være  med 
hver  gang.  I  forbindelse  med  en  konference  gik  han 
hen  og  talte  med  ham,  og  fandt  ud  af  at  manden  var 
præst  i  Los  Angeles.  Præsident  Wright  talte  med  ham 
hver  gang  han  kom  til  konference,  og  de  blev  venner. 
En  dag  sagde  han  til  denne  mand:  „Har  du  nogen  sin- 
de været  med  til  et  møde  ved  en  generalkonference?" 

Manden  svarede:  „Nej,  det  har  jeg  ikke." 

Præsident  Wright  spurgte:  „Vil  du  ikke  gerne  med 
ind?" 

Manden  svarede:  „Jo,  det  vil  jeg  meget  gerne." 

Så  han  tog  præsten  med  til  mødet.  Præsident 
Wright  sagde,  at  hans  ven  havde  følt  en  påvirkning 
som  han  aldrig  før  havde  følt,  og  at  han  hele  tiden 
omtalte  denne  følelse. 

Så  vidt  jeg  ved  sluttede  denne  præst  sig  aldrig  til 
kirken,  men  hvilken  smuk  måde  at  reagere  på,  overfor 
én  der  har  en  anden  mening! 

For  det  fjerde  skal  vi  se  vore  muligheder  for  at  un- 
dervise og  bære  vidnesbyrd.  Mennesker  der  har  givet 
udtryk  for  modvilje  mod  kirken  har  givet  os  et  praj 
om,  at  de  i  det  mindste  tænker  over  det.  I  Brasilien 
lærte  vi  vore  missionærer  hvordan  de  skulle  vende 
modstand  til  mulighed.  Ofte  ville  de  aflægge  to  eller 
tre  behagelige  besøg  hos  en  familie,  hvor  så  faderen 
en  dag  ville  komme  til  døren  og  sige:  „Vi  har  besluttet 
os  for  ikke  at  diskutere  religion  med  jer  mere." 

Vi  lærte  vore  ældster  hvordan  de  skulle  give  udtryk 
for  det  de  følte,  når  de  fik  så  skuffende  nyheder.  De 
skulle  sige:  „Vi  er  kede  af,  at  I  har  besluttet  jer  for  ikke 
at  studere  sammen  med  os  mere.  Vi  har  virkelig  været 
glade  for  at  komme  hos  jer,  og  I  har  været  så  venlige 
imod  os."  Faderen  ville  så  naturligvis  være  nødt  til  at 
sige  noget  pænt  som  svar. 

Så  skulle  ældsterne  sige:  „Må  vi  få  bare  et  øjeblik  til 
at  sige  farvel  til  familien?  Vi  skal  nok  lade  være  med  at 
trænge  os  på." 

Når  ældsterne  var  kommet  ind,  ville  de  ikke  prøve 
på  at  gennemtrumfe  en  diskussion,  men  blot  sige:  „I 

har  været  venlige  imod  os,  og  det  påskønner  vi.  Før  vi 
går,  vil  vi  dog  gerne  fortælle  jer,  som  vort  kald  byder 
os,  hvor  meget  evangeliet  betyder  for  os."  Så  ville  de 
forklare  hvorfor  de  tror  på  det  de  gør. 

„Kan  I  huske  da  Joseph  Smith  knælede  ned  ved  sin 
seng  og  bad  Herren  fortælle  ham  om  han  elskede  ham 
eller  ikke,  og  der  så  kom  en  engel  til  ham?  Englen  sag- 
de: Joseph,  jeg  er  kommet  til  dig  fra  Guds  nærhed,  og 
han  har  en  mission  til  dig,  som  vil  gøre  dit  navn  kendt 
for  ondt  og  godt  blandt  alle  mennesker.'  Hvad  sagde 
Joseph  til  englen?"  (Se  Joseph  Smiths  Skrivelser  2:33). 

Så  svarede  de:  „Han  sagde  vel,  at  han  ville  gøre  det 
Gud  ønskede  af  ham". 

„Ja,  det  gjorde  han.  Han  sagde  ikke:  ,Lige  et  øjeblik, 
hr.  Engel.  Jeg  har  ikke  lyst  til  at  tage  på  mission.  Jeg 
ville  bare  vide  om  Herren  elsker  mig.'  Det  siger  man 
ikke  til  en  engel,  gør  man?  Så  vi  er  nødt  til  at  fortælle 
jer,  at  en  dag  skal  I  stå  foran  Gud,  og  han  vil  spørge 
jer  hvorfor  I  ikke  lyttede  til  hans  budskab.  Vi  ved  ikke 
hvad  I  vil  sige,  men  vi  synes  ikke  at  I  bør  afvise  evan- 
geliet før  I  har  knælet  ned  og  spurgt  Herren  om  hvad 
han  vil  at  I  skal  gøre.  Har  I  noget  imod  at  vi  gør  det?" 

Efter  bønnen  var  der  mange  mennesker  der  sluttede 
sig  til  kirken,  selv  om  de  havde  besluttet  sig  for  ikke  at 
høre  mere  om  evangeliet.  For  det  femte:  Lad  os  være 
forberedt.  Jeg  tænker  ofte  på  broder  Herschel  Peder- 
sen, som  var  basketball-stjerne  ved  Brigham  Young 
universitetet  for  mange  år  siden.  Han  fortalte  at  da 
han  en  dag  spiste  frokost  og  læste  i  skrifterne  på  sit  ar- 
bejde, så  en  rå  fyr  kikke  ind  ad  døren  og  sige:  „Nå,  du 
sidder  og  læser  det  der,  hvad?" 

Broder  Pedersen  sagde:  „Ja.  Og  hvad  ved  du  da  om 
disse  bøger?" 

Manden  sagde:  „Dem  ved  jeg  alt  om". 

„Nå,  så  det  gør  du,"  sagde  broder  Pedersen.  „Så  sig 
mig  lige,  hvornår  Frelseren  kommer  igen,  og  hvilken 
farve  hans  tøj  vil  have." 

Manden  sagde:  „Det  er  da  let  nok.  Det  vil  være 
hvidt". 

Broder  Pedersen  sagde:  „Det  er  nu  ikke  det,  der  står 
her." 


„Nå  ikke,  hvilken  farve  vil  det  så  have?" 

„Hvorfor  prøver  du  ikke  at  finde  ud  af  det?" 

Broder  Pedersen  ville  ikke  fortælle  ham  det.  En  uge 
eller  to  senere  kom  manden  tilbage,  parat  til  endnu  en 
diskussion.  Efter  et  stykke  tid  sagde  han:  „Sig  mig, 
tror  du,  at  der  er  håb  for  en  fyr  som  mig?" 

I  kan  eventuelt  på  forhånd  tænke  over  hvilke 
spørgsmål  I  vil  stille.  Hvad  vil  et  ikke-medlem  få  ud  af 
dette  skriftsted: 

„Det  skal  ske  i  de  sidste  dage,  at  Herrens  huses 
bjerg,  grundfæstet  på  bjergenes  top,  skal  løfte  sig  op 
over  højene.  Did  skal  folkene  strømme"  (Esajas  2:2). 

Vi  ved  alle  hvad  det  betyder.  Det  får  os  til  at  tænke 
på  templet  i  Salt  Lake  City.  Men  hvis  I  ikke  var  med- 
lemmer af  kirken,  hvad  ville  I  så  få  ud  af  det?  I  ville 
ikke  vide  hvad  det  betyder.  Det  er  et  godt  spørgsmål. 
I  kunne  også  spørge  om  hvad  Frelseren  mente  i 
Johannes  kapitel  10: 

„Og  jeg  har  andre  får,  som  ikke  hører  til  denne  fold; 
også  dem  bør  jeg  lede,  og  de  skal  høre  min  røst;  og  der 
skal  blive  én  hjord,  én  hyrde"  (vers  16). 

Hvis  I  ikke  var  medlemmer  af  kirken,  ville  denne 
udtalelse  være  et  mysterium.  I  kan  prøve  at  spørge  no- 
gen om,  hvem  de  tabte  får  var,  som  hørte  Frelserens 
røst.  Husk  blot,  at  I  har  svaret. 

For  det  sjette  skal  vi  dele  vort  vidnesbyrd  med 
andre.  Vi  har  ikke  alle  svarene,  men  vi  behøver  ikke 
at  vide  alt  for  at  have  et  vidnesbyrd.  Hvis  I  ikke 
kender  svaret  på  et  spørgsmål,  så  bær  jeres  vidnes- 
byrd. Måske  vil  den  der  stillede  spørgsmålet  ikke  tro 
jer,  men  han  vil  vide,  at  I  er  oprigtige  i  jeres  tro. 

For  det  syvende  skal  vi  efterleve  vor  religion.  Vi  skal 
alle  gøre  det  til  en  vane  at  efterleve  vor  religion,  så  an- 
dre mennesker  kan  se,  hvad  vi  står  for.  For  mange  år 
siden,  da  jeg  gjorde  tjeneste  i  hæren,  tror  jeg  ikke  at 
jeg  nogen  sinde  havde  en  nær  ven,  der  ikke  var  med- 
lem, som  ikke  vidste  at  jeg  var  medlem  af  kirken  og  at 
jeg  havde  været  missionær.  De  behandlede  mig  med 
største  respekt,  og  beundrede  mine  standarder.  Jeg 
tror  ikke  at  jeg  nogen  sinde  gav  mine  venner  grund  til 
at  tænke  dårligt  om  kirken  i  alle  de  år  jeg  gjorde  tjene- 


ste sammen  med  dem. 

En  af  disse  venner  sluttede  sig  til  kirken.  Jeg  prædi- 
kede ikke  et  ord  til  ham  om  evangeliet.  Der  var  en  an- 
den der  fandt  ham  og  underviste  ham,  men  jeg  går  ud 
fra  at  han  kunne  huske  den  unge  fyr  ved  navn  Banger- 
ter,  som  var  mormon,  og  at  han  kunne  huske  hvordan 
jeg  havde  levet.  Det  håber  jeg  i  hvert  fald. 

Vi  undskylder  ikke 

Lad  mig  lige  slå  vort  standpunkt  fast.  Skønt  vi  skal 
behandle  andre  med  venlighed,  tolerance  og  respekt, 
skal  vi  stå  fast  på  det  der  er  blevet  åbenbaret  til  os.  Vi 
undskylder  ikke  at  vi  ikke  har  de  samme  lærdomme 
og  principper  som  andre  kirker  har.  Vi  kan  tale  om  det 
på  en  varm  og  venlig  måde,  men  vi  undskylder  det  ik- 
ke. Vi  har  ikke  iværksat  denne  gengivelse.  Det  gjorde 
Gud.  Hvis  andre  ikke  påskønner  kirken  og  dens  lær- 
domme så  ved  vi  alligevel,  at  de  er  sande. 

Nogle  mennesker  ønsker  at  evangeliet  ikke  blev  gen- 
givet. Nogle  mennesker  bliver  fornærmede  over,  at 
der  kunne  være  levende  profeter  og  apostle  på  jorden. 
Nogle  mennesker  hader  tanken  om  at  Gud  faktisk 
kunne  tale  fra  Himlen  igen.  Jeg  ved  ikke  hvorfor,  men 
jeg  går  ud  fra  at  deres  fædres  overleveringer  har  frem- 
met disse  holdninger  i  dem,  til  det  punkt,  hvor  tanken 
om  en  genoprettelse  virker  fornærmende  på  dem. 

Ikke  desto  mindre  ved  vi,  at  Gud  har  talt  til  os  -  at 
han  i  disse  sidste  dage  har  frembragt  sit  evige  evange- 
liums fylde  for  at  forberede  menneskene  på  at  vende 
tilbage  til  hans  nærhed  og  blive  ophøjet  i  hans  celestia- 
le  rige.  Vort  vidnesbyrd  er,  at  Gud  lever,  at  Jesus  i 
sandhed  er  Frelseren  og  Forløseren,  at  Joseph  Smith 
blev  kaldet  til  at  være  det  middel  Gud  brugte  til  at 
gennemføre  genoprettelsen  i  de  sidste  dage.  Sidste 
dages  hellige  forstår  disse  sandheder,  og  vi  skal  være 
tro  mod  denne  forståelse.  □ 


Denne  tale  blev  holdt  på  Brigham  Young  University 
den  4.  august  1985. 

ISÆR  FOR    UNGE 


„ 


OPSKRIFT  PÅ 
NADVERMØDETALER 


Chris  Crowe 


Det  var  en  tropisk  søndag  eftermiddag,  og  der 
var  alt  for  varmt  i  kirken.  Min  hustru  kæmpede 
med  børnene  for  at  få  dem  til  at  være  ærbødi- 
ge, og  jeg  kæmpede  med  mine  øjenlåg,  for  at  holde 
dem  åbne.  Det  så  ud  til  at  vi  begge  skulle  tabe. 

Taleren  hjalp  mig  ikke  synderligt  i  min  kamp  imod 
nadvermødeluren.  Han  var  en  typisk  ung  taler,  der 
fulgte  det  mønster  alle  de  unge  talere  i  vores  ward 
fulgte  -  han  læste  højt  fra  en  bog. 

Mens  han  mumlede  videre  overgav  både  min  hustru 
og  jeg  os:  Hun  tog  børnene  med  ud  i  forhallen,  og  jeg 
faldt  i  søvn.  Med  hovedet  foroverbøjet  og  ansigtet  hvil- 
ende på  hænderne  slumrede  jeg  snart  sødt. 

Måske  slumrede  jeg  for  sødt,  eller  også  var  der  en 
der  gav  mig  en  albue  i  siden  -  det  er  sket  før.  I  hvert 
fald  gled  mit  hovede  ud  af  hænderne  og  „bump!"  slog 
jeg  panden  imod  bænken  foran  mig. 

Jeg  har  normalt  ikke  den  slags  problemer  under 
navermøderne,  men  en  kedelig  taler,  og  en  overvarm 
kirkesal  gør  mig  næsten  altid  døsig. 

Somme  tider  er  det  dog  let  at  lytte  til  og  lære  af  taler- 
ne, ligegyldigt  hvor  ubehagelige  omgivelserne  er.  Det 
er  taleren,  og  ikke  omgivelserne  der  har  den  døsende 
virkning  på  mig.  Hvad  skal  der  så  til  for  at  blive  en  god 
taler?  Kan  alle,  også  unge  talere,  holde  interessante 
taler  i  kirken? 

Jeg  havde  aldrig  rigtigt  tænkt  over  hvorfor  nogle 
talere  var  mere  interessante  end  andre,  før  en  af  mine 
egne  taler  mislykkedes.  Jeg  havde  forberedt  det  jeg 
mente  var  en  god  tale  om  fædrelandskærlighed  med 
masser  af  citater  og  skriftsteder,  men  de  hjalp  ikke 
stort.  Jeg  endte  med  at  dysse  folk  i  søvn.  Jeg  var  så 
skamfuld,  at  jeg  svor,  at  jeg  aldrig  mere  ville  holde  en 
kedelig  tale. 

Jeg  begyndte  at  lægge  mærke  til  hvad  andre  talere, 
interessante  talere,  gjorde  i  deres  taler.  Nogle  få  uger 
efter  min  nadvermødefiasko  var  jeg  til  en  fireside,  hvor 
vort  stavspræsidentskab  skulle  tale.  De  holdt  alle  en  in- 
spirerende, stimulerende  tale,  og  da  jeg  så  mig  omkring 

var  der  ikke  en  blandt  tilhørerne  der  så  ud  til  at  kede 
sig. 

Andenrådgiveren  talte  først.  Han  talte  om  sin  barn- 
dom i  en  lille  by,  og  om  hvordan  han  havde  gjort  en 
ekstra  indsats  for  at  gøre  sig  til  ven  med  en  dreng,  som 
var  blevet  udstødt  af  alle  de  andre  børn  i  skolen.  Han 
fortalte  os  om  hvordan  denne  dreng  tyve  år  senere, 
som  en  fremgangsrig  forretningsmand,  kom  og  takke- 
de ham  for  hans  venlighed.  Han  sluttede  sin  tale  med 
at  citere  et  skriftsted  om  sjæles  værdi  og  med  at  bære 
sit  vidnesbyrd  om  evangeliet. 

Dernæst  talte  førsterådgiveren  om  sin  oldemor,  en 
kvinde  som  personligt  havde  kendt  alle  kirkens  præsi- 
denter siden  Brigham  Young.  Han  fortalte  om  sit  sidste 
besøg  hos  hende,  og  hvordan  hun  havde  opfordret 
ham  og  hans  unge  familie,  med  fast  men  ældet  stem- 
me, til  at  „Bevare  troen".  Han  læste  så  et  skriftsted 
om  at  holde  ud  til  enden  og  sluttede  sin  tale  med  at 
bære  sit  vidnesbyrd  om  vigtigheden  af  vedvarende  at 
bestræbe  sig  på  at  gøre  godt. 

Vor  stavspræsident  var  den  sidste  taler.  Han  talte  om 
vigtigheden  af  at  vise  kærlighed  i  familien  og  fortalte 
historien  om  den  sidste  gang  han  så  sin  far  i  live.  Hans 
forældre  var  ved  busstoppet  for  at  sige  farvel  til  ham, 
da  han  skulle  på  mission.  Han  havde  givet  sin  far 
hånden,  omfavnet  og  kysset  sin  mor,  og  så  steget  om- 
bord på  den  ventende  bus.  Da  han  steg  ombord  på 
bussen,  tilskyndede  Ånden  ham  til  at  gå  tilbage  til  sin 
far  og  sige  farvel  igen.  Vi  lyttede  intenst,  mens  han  for- 
talte om  hvordan  han  stod  af  bussen,  gik  tilbage  til  sin 
far  og  omfavnede  og  kyssede  ham  for  sidste  gang. 
Hans  far  levede  ikke  længe  nok  til  at  se  ham  igen. 

Til  sidst  bar  han  sit  vidnesbyrd  om  vigtigheden  af  at 
vise  kærlighed  imod  hinanden  i  vore  familier.  Vi  var 
alle  dybt  rørt  og  inspireret  af  hans  budskab. 

Efter  mødet  tænkte  jeg  over  det  de  tre  talere  havde 
gjort  for  at  give  en  interessant  og  opløftende  tale.  De 
havde  alle  brugt  skrifterne  til  at  undervise  i  et  evange- 
lisk princip,  de  fortalte  en  relevant,  inspirerende  histo- 


rie  eller  personlig  oplevelse,  og  de  bar  deres  vidnes- 
byrd. 

Ved  den  næste  generalkonference  lagde  jeg  mærke 
til  at  mange  af  generalautoriteterne  anvendte  den  sam- 
me skriftsted-historie-vidnesbyrd  formular  i  deres  taler. 
Kunne  denne  samme  formular  med  held  anvendes  af 
andre? 

Jeg  besluttede  mig  for  at  prøve  skriftsted-historie-vid- 
nesbyrd kombinationen  i  min  næste  tale  for  at  se  om 
det  forbedrede  min  effektivitet.  Jeg  talte  om  templet  og 
den  dejlige  oplevelse  det  var  for  mig  og  min  familie,  da 
vi  blev  beseglet  til  hinanden.  Jeg  forklarede  så  vigtig- 
heden af  templerne  og  citerede  et  skriftsted,  for  at  un- 
derstrege min  pointe.  Til  sidst  bar  jeg  mit  vidnesbyrd 
om  templerne  og  om  de  evige  velsignelser  de  giver  os. 

Menigheden  rejste  sig  ganske  vist  ikke  og  klappede 
da  jeg  var  færdig,  men  de  faldt  heller  ikke  i  søvn.  I  vir- 
keligheden var  der  mange  der  roste  mig  for  min  tale  - 
noget  som  ellers  kun  min  hustru  og  biskoppen  har  for 
vane.  Jeg  var  tilfreds  med  den  tale  jeg  havde  holdt. 

Alle  kan  holde  tale  ved  et  nadvermøde,  og  næsten 
alle  gør  det,  på  et  eller  andet  tidspunkt.  Det  bliver  snart 
din  tur  (igen),  og  du  kan  gøre  talen  til  en  bedre  og  me- 
re interessant  oplevelse  for  dig  og  for  dine  tilhørere, 
hvis  du  bruger  nogle  af  de  enkle  trin  de  effektive  talere 
anvender. 

For  det  første  skal  du  under  bøn  vælge  eller  overveje 
dit  emne.  Dernæst  skal  du  ransage  skrifterne  og  finde 
et  eller  to  passende  skriftsteder.  Dernæst  gennemgår 
du  dine  egne  oplevelser  [eller  andres  oplevelser,  som 
du  har  læst  om)  og  udvælger  dig  en  opløftende  historie 
at  fortælle.  Til  sidst  planlægger  du  at  bære  dit  vidnes- 
byrd om  det  princip  du  har  behandlet  i  din  tale. 

Hvis  du  bruger  disse  fire  skridt  når  du  planlægger  din 
næste  tale,  og  hvis  du  er  velforberedt,  vil  du  holde  en 
effektiv,  interessant  tale  ved  nadvermødet. 

Og  jeg  lover  dig  ikke  at  falde  i  søvn.  □ 


Mit  skoleskab  smæk- 
kede i,  mens  jeg 
sprang  ned  ad  trap- 
perne for  ikke  at  komme  for 
sent  til  min  7.  klasses  orien- 
teringstime. Jeg  skulle  kom- 
me med  et  forslag  til  et  pro- 
jekt som  vi  kunne  arbejde 
med.  Jeg  mente  at  det  ville 
være  spændende  at  bygge 
en  vulkan  af  papmache, 
men  vidste  at  mor  formo- 
dentlig ville  hjælpe  mig  med 
at  komme  i  tanke  om  noget 
som  fx  kapillærkraften  ved 
hjælp  af  en  selleristængel 
og  noget  rødt  frugtfarve. 
Netop  som  det  ringede 
ind  satte  jeg  mig  på  min  til- 
delte plads  bagest  i  klasse- 
værelset. Jeg  var  efterhån- 
den ved  at  hade  når  vi  fik 
tildelt  pladser  i  alfabetisk  or- 
den, for  jeg  kom  altid  til  at 
sidde  helt  bagest  i  lokalet. 
Jeg  havde  næsten  ikke 
engang  tid  til  at  snakke  lidt 
med  Julie  Westergaard,  som 
var  en  af  de  få  elever  der 
sad  længere  nede  end  jeg, 
da  min  orienteringslærer 
begyndte  at  tale.  Han  var 
øjensynlig  oprevet  over  no- 
get, og  nu  skulle  vi  altså  hø- 
re hvad  det  var.  Han  be- 
gyndte dagens  lektie  -  ikke 
om  orientering,  men  om  at 
De  forenede  Stater  stod 
overfor  en  alvorlig  militær- 
krise. Sovjetunionen  sendte 
skibe  lastet  med  missiler  til 
Cuba.  Vor  præsident  havde 
lavet  en  blokade  for  at 
standse  dem. 

„Det  kan  betyde  krig," 
sagde  min  lærer,  idet  han 
slog  i  bordet  for  at  under- 

ENDEN  ER 

IKKE 

ENDDA 


Janet  Thomas 


I  denne  problemfyldte  verden 
er  Herrens  løfter  sikre. 


strege  det  han  havde  sagt. 
„Verden,  som  vi  kender  den 
nu,  kan  være  ødelagt  på  en 
halv  time.  Ved  I  hvad  en 
atomkrig  ville  betyde?  Det 
ville  blive  jordens  endeligt". 

Jeg  sad  som  forstenet  i 
min  stol.  Lyden  af  min  læ- 
rers stemme  syntes  så  langt 
borte,  og  den  største  larm 
kom  fra  mit  blod  der  banke- 
de i  mine  ører.  Jeg  var 
skrækslagen,  men  jeg  lod  ik- 
ke den  skræk  og  panik  jeg 
følte  inden  i  mig  slippe  ud. 
Resten  af  dagen  hengik  som 
i  en  tåge. 

Jeg  gik  hjem  fra  skole  den 
dag,  mens  min  orienterings- 
lærers  ord  blev  ved  med  at 
gentage  sig  i  mit  sind.  „Ver- 
den kan  være  ødelagt  på  en 
halv  time". 

Jeg  nævnede  ikke  noget 
om  mine  bekymringer  for 
mine  forældre.  Jeg  var  en 
voksen  1 2-årig  og  forsøgte 
at  vise  min  uafhængighed 
ved  ikke  at  betro  min  mor 
alle  mine  bekymringer. 

Efter  aftensmaden  sad  jeg 
ved  mit  skrivebord  på  mit 
værelse,  for  at  lave  lektier. 
Jeg  var  normalt  ikke  så 
pligtopfyldende  at  jeg  lave- 
de mine  lektier  så  tidligt. 


men  det  synes  at  være  det 
eneste  der  kunne  aflede  mi- 
ne tanker  fra  bekymringer- 
ne om  truslen  om  en  ver- 
denskrig. Efter  et  stykke  tid 
var  jeg  træt  af  at  lave  lektier 
og  begyndte  at  rode  med 
andre  ting,  som  jeg  fandt 
rundt  omkring.  Mens  jeg 
sorterede  en  stak  papirer 
fandt  jeg  et  bogmærke,  som 
jeg  havde  fået  i  Unge  Piger 
tidligere  på  året.  Bagpå  stod 
der  en  foreslået  læseplan 
for  hele  året.  Jeg  havde  ikke 
lagt  mærke  til  læseplanen 
før,  men  da  jeg  var  ved  at 
trække  tiden  ud,  inden  jeg 
skulle  tilbage  til  mine  lektier, 
besluttede  jeg  mig  for  at  læ- 
se det  første  afsnit  der  var 
foreslået  på  listen  -  Mattæus, 
i  Joseph  Smiths  oversættel- 
se, som  findes  på  de  sidste 
sider  af  Den  kostelige  Perle. 
Snart  gjorde  tårer  det  van- 
skeligt for  mig  at  læse,  og 
jeg  blev  omsluttet  af  en 
varm  følelse  af  ro,  da  jeg  læ- 
ste det  23.  vers:  „I  skal  også 
få  at  høre  om  krige  og  krigs- 
rygter. Se  til,  lad  jer  ikke 
skræmme;  thi  alt,  hvad  jeg 
har  sagt  jer,  må  ske;  men  en- 
den er  ikke  endda"  (Joseph 
Smiths  Skrivelser  1 :23). 


Jeg  læste  videre  om  de 
sidste  dage  og  om  tidernes 
tegn,  før  Kristus  skulle  kom- 
me igen.  Men  den  frygt  og 
panik  jeg  havde  følt  i  orien- 
teringstimen var  helt  væk. 
Jeg  vidste,  at  vor  himmelske 
Fader  var  med  os,  og  at  ver- 
densbegivenhederne blot 
var,  som  de  var  blevet  pro- 
feteret. Jeg  havde  ingen 
grund  til  at  frygte. 

Siden  den  aften,  hvor  jeg 
sad  alene  på  mit  værelse 
sammen  med  Den  kostelige 
Perle,  har  jeg  haft  den  rolige 
følelse,  mens  de  begivenhe- 
der der  kan  synes  truende, 
er  sket.  Jeg  kan  ikke  accep- 
tere volden  i  verden,  og 
længes  sammen  med  det 
meste  af  menneskeheden 
efter  fred,  men  jeg  kender 
profetierne  i  skrifterne,  og 
har  deri  fået  et  løfte  om,  at 
jeg  ikke  behøver  at  frygte. 
□ 


Send  os  din  historie 

Mange  mennesker  har 
fået  svar  på  deres  bønner 
eller  fundet  den  nødvendige 
trøst  i  skrifterne.  Hvis  du  har 
haft  en  oplevelse  hvor  et 
skriftsted  gjorde  en  forskel  i 
dit  liv,  så  skriv  om  det  og 
send  det  til  os.  Tænk  ikke  på 
hvor  kommaerne  skal  stå;  vi 
vil  hellere  end  gerne  høre 
det  med  dine  egne  ord. 

Skriv  til: 

Editorial  Advisor, 
Translation  Division, 
Postfach  1568, 
6382  Friedrichdorf  1 


Illustreret  af  Perry  L.  Van  Schelt 


EN  LEKTIE 
I  MAJSMARKEN 


Sandra  Stallings 


Mens  jeg  voksede  op  og  af  og  til  løb  ind  i  frustra- 
tioner, sagde  min  far  altid:  „Du  skal  bare  huske 
på,  at  det  går  over.  Det  varer  ikke  evigt". 

For  nyligt  befandt  jeg  mig  i  en  af  de  situationer,  hvor 
jeg  ønskede  at  nogle  af  mine  problemer  ville  forsvinde 
og  nogle  af  mine  drømme  ville  gå  i  opfyldelse.  Ingen  af 
delene  lod  dog  til  at  ske.  Jeg  begyndte  at  grunde  over 
om  ting  somme  tider  kom  for  at  blive.  Jeg  grundede 
over  hvorfor  nogle  bønner  syntes  at  forblive  ubesvaret 
og  hvorfor  nogle  velsignelser  blev  holdt  tilbage. 

Mens  jeg  besøgte  mine  forældre  fandt  jeg  svarene  i 
majsmarken. 

Det  var  lørdag,  og  køkkenhaven  skulle  vandes.  Da 
jeg  nu  var  hjemme,  meldte  jeg  mig  frivilligt  til  opgaven. 

„Vand  alt,  undtagen  majsen,"  sagde  far,  da  jeg  gik 
ned  imod  renden  med  min  skovl.  Jeg  tænkte  på  hvad 
min  far  mon  havde  imod  majs. 

„Er  du  sikker  på  at  den  ikke  skal  vandes?"  spurgte 
jeg.  Han  besluttede  sig  for  at  gå  hen  og  se  efter.  Vi 
gik  ud  til  haven  sammen,  og  så  på  majsen,  som  var 
omkring  50  cm.  høj.  Bladene  var  ved  at  visne,  og  var 
begyndt  hænge  i  varmen. 

Som  sædvanlig  havde  vi  sået  i  haven  ved  vor  familie- 
aften den  sidste  uge  i  maj.  Det  havde  været  frostvejr 
nogle  få  dage  før  månedens  slutning,  og  så  havde 
sommeren  taget  fat. 

I  år  havde  far  sået  ærter,  bønner,  majs  og  squash,  og 
lagt  kartofler.  Vor  have  så  helt  normal  ud  efter  årstid- 
en. Alt  var  blevet  vandet  to  eller  tre  gange  siden  det 


var  blevet  sået  og  plantet,  undtagen  majsen.  Det  var 
ved  at  blive  juli,  og  far  havde  stadig  ikke  vandet  den. 

„Jo,  det  er  vel  tid  at  vande  den  nu,"  sagde  far,  da 
han  havde  set  på  de  hængende  blade.  Så  forklarede 
han  hvorfor  han  havde  ventet  så  længe. 

„Hvis  man  vander  majs  når  den  begynder  at  vokse, 
skyder  den  op  med  rasende  fart.  Men  den  udvikler  ikke 
rodsystemet  som  skal  støtte  den,  når  den  bliver  høj,  og 
så  duer  den  ikke  rigtig  til  noget". 

Da  han  gik,  begyndte  jeg  at  tænke  over  det  han 
havde  sagt.  Han  styrede  majsen,  så  den  udviklede  sig 
bedst  muligt,  og  så  der  blev  balance  mellem  roden  og 
stænglen. 

Jeg  tænkte  over  mit  eget  liv,  og  hvor  stor  lighed 
det  havde  med  majsen.  Jeg  havde  råbt  på  vand,  inden 
mine  rødder  var  færdigudviklet. 

Jeg  huskede  en  tale  som  ældste  Neal  A.  Maxwell 
havde  holdt  på  Ricks  College.  Han  talte  om  at  blive 
„plantet,  rodfæstet  og  etableret."  Måske  tillod  Herren, 
at  jeg  gik  en  lille  tid  uden  vand,  så  jeg  kunne  blive 
plantet  og  få  rodfæste  i  evangeliet.  Måske  var  der  tål- 
modighedsrødder  der  skulle  udvikles.  Jeg  kunne  arbej- 
de på  tolerance  og  kærlighed.  Jeg  tænkte  på  mange 
områder  i  mit  liv,  hvor  mine  rødder  var  svage. 

Jeg  har  lært  ikke  at  være  så  ked  af  de  tørre  perioder  i 
mit  liv,  fordi  jeg  ved  at  Mestergartneren  vil  sende  vand 
i  sin  egen  tid.  Og  når  det  kommer,  vil  det,  som  ældste 
Maxwell  kalder  det,  komme  efter  Malakias'  målestok, 
nemlig  „i  overmål"  [Malakias  3: 1 0).  □ 


44 


46 


Når  hele  verden  synes  at  snurre  rundt  foi 


Elder  Russell  M.  Nelson 

De  tolv  apostles  Kvorum 


Det  var  en  af  de  særlige  lejligheder  hvor  en  datter 
kommer  til  sin  far  med  et  ærligt  spørgsmål,  der 
kræver  et  velovervejet  svar.  Spørgsmålet  der 
blev  stillet  af  denne  smukke  teenage  datter  lød:  „Hvor- 
dan kan  jeg,  med  a\  den  onde  påvirkning  der  findes 
omkring  mig,  være  ,1  verden,'  og  alligevel  opretholde 
standarder  der  er  acceptable  for  dig  og  min  himmelske 
Fader?" 

„Der  er  to  vigtige  kræfter  i  verden,"  svarede  faderen. 
„Centrifugalkraften  og  centripetalkraften.  Ordet  centri- 
fugal kommer  fra  latin,  og  betyder  det  der  flygter  bort 
fra  centrum.  Centripetalkraften  er  en  kraft  der  søger 
ind  mod  midten". 

„Her  stiller  jeg  et  ganske  enkelt  spørgsmål,  og  du  giv- 
er mig  et  kompliceret  svar!,"  sagde  datteren  utilfreds. 
„Kan  du  ikke  bare  give  mig  et  enkelt  svar?" 

„Jo,  men  lad  mig  forsøge  at  vise  dig  hvad  jeg  mener. 
Lad  os  tage  et  garnnøgle  og  stille  det  på  pladespille- 
ren." Han  satte  garnnøglet  på  yderkanten  af  pladespil- 
leren og  sagde:  „Tænd  den  så". 

Pigen  tændte  den,  og  efter  3-4  omgange  fløj  garn- 
nøglet af. 

„Sluk  for  pladespilleren,"  sagde  faderen,  „og  læg 
garnnøglet  på  midten  af  pladespilleren.  Tænd  så  igen 
for  pladespilleren". 

Hun  gjorde  som  hun  fik  besked  på,  og  pladespilleren 
kørte  rundt  og  rundt,  men  denne  gang  faldt  garnnøg- 
let ikke  af. 

„Det  er  det  jeg  mente  med  centrifugal-  og  centripe- 
talkraften," fortsatte  faderen.  „En  kraft  får  genstanden 
til  at  fjerne  sig  fra  centrum,  og  den  anden  fører  den 
mod  centrum". 

Han  smilede  da  han  mindede  datteren  om  hendes 
yndlingsforlystelse  på  legepladsen,  da  hun  var  mindre. 
„Kan  du  huske  hvor  meget  du  legede  på  den  store  kar- 
rusel? Du  og  de  andre  børn  plejede  at  kæmpe  jer  frem 


r  dig,  er  midten  det  sikreste  sted  at  stå  på. 


mod  midten  og  holdejer  fast  mens  karrusellen  kørte 
rundt.  Det  var  ligesom  en  stor  pladespiller". 

„Nåh  ja,"  svarede  datteren,  „når  karrusellen  begynd- 
te at  køre  gled  børnene  ude  på  kanten  lige  så  stille  af, 
ligesom  garnnøglet,  og  dem  der  kunne  holde  sig  nær 
ved  midten  blev  hængende  på.  Jeg  forsøgte  at  kæmpe 
mig  fra  kanten  og  ind  mod  midten,  men  det  var  meget 
svært.  Jeg  måtte  kravle  og  trække  mig  afsted.  Og  som 
om  det  ikke  var  svært  nok,  så  skulle  jeg  altid  passe  på 
de  børn  der  ikke  klarede  den,  for  de  greb  som  regel  fat  i 
de  andre  og  forsøgte  at  rive  dem  med  af  også". 

„Sådan  er  det  på  en  måde  også  her  i  livet,"  forklare- 
de hendes  far.  „Der  er  kampe,  og  folk  der  er  på  vej  ned 
forsøger  ofte  at  trække  de  omkringstående  med  sig.  Vi 
forsøger  derimod  at  kravle  i  modsat  retning  af  de  kræf- 
ter der  forsøger  at  trække  os  ned." 

Tilbage  til  dit  spørgsmål.  „Hvordan  kan  du  være  sam- 
men med  dine  venner,  uden  at  blive  trukket  ned  af  ver- 
dens standarder.  Hvis  du  vil  op  og  frem,  skal  du  opføre 
dig  på  én  måde.  Hvis  du  vil  ned  og  ud,  skal  du  opføre 
dig  på  en  anden". 

„Jeg  vil  op,  far,"  svarede  hun.  „Jeg  vil  nå  mine  mål  - 
mine  evige  mål". 

„Hvis  det  er  den  vej  du  har  valgt  at  gå,  så  lad  os  lære 
lidt  af  de  dygtige  bjergbestigere  du  mødte  for  ikke  så 
længe  siden.  Hvad  husker  du  bedst  fra  deres  oplevel- 
se?" 

„Jeg  lærte  så  meget,  men  det  vigtigste  jeg  kan  huske 
er  deres  forudgående  planlægning.  De  tog  højde  for  alt 
hvad  der  kunne  ske,  og  havde  i  forvejen  truffet  beslut- 
ning om  det  de  ville  gøre,  ligegyldigt  hvad  der  end 
skete. 

Deres  samarbejde  imponerede  mig  også.  Når  de  hav- 
de store  problemer  at  overvinde,  og  højder  at  forcere, 
bandt  de  sig  sammen  med  reb.  Rebene  var  gjort  fast  til 
noget  solidt  oven  over  dem,  mens  de  trak  sig  opad.  Fra 


tid  til  anden  virkede  de  mennesker  de  var  bundet  sam- 
men med,  som  et  anker.  Vi  så  billeder  af  en  bjergbestig- 
er der  hang  i  luften,  mens  han  blev  tøjret  til  folk  som 
han  stolede  på,  både  over  og  under  sig.  Han  faldt  ikke, 
fordi  han  var  bundet  til  andre  mennesker! 

De  opretholdt  også  en  effektiv  kommunikation.  Selv 
om  de  var  midlertidigt  adskilte  havde  de  altid  en  effek- 
tiv forbindelse  med  hinanden.  Det  var  som  om,  at  jo 
nærmere  de  kom  til  en  mulig  fare,  jo  mere  lænede  de 
sig  ind  imod  midten". 

„Var  der  nogen  der  spurgte:  ,Hvor  tæt  kan  jeg  kom- 
me til  kanten?'"  spurgte  faderen. 

„Nej!  Lige  omvendt.  De  lagde  altid  vægt  på  hvor  tæt 
de  kunne  komme  til  midten!"  Datterens  ansigt  lyste  op, 
og  hun  sagde  glad:  „Nu  begynder  jeg  at  forstå,  hvad 
det  er  du  forsøger  at  fortælle  mig". 

„Hvis  det  er  tilfældet,"  sagde  hendes  far,  „så  lad  os 
overføre  dette  til  dit  spørgsmål.  Noget  af  det  vigtigste 
du  kan  gøre,  når  du  står  over  for  livets  farlige  bjergbe- 
stigning er,  at  planlægge  på  forhånd.  Du  skal  vide  hvil- 
ke problemer  du  kan  komme  ud  for,  hvilke  fristelser  du 
kan  få.  Ugegyldigt  hvad  dit  problem  måtte  være,  skal 
du  beslutte  dig  på  forhånd  til,  hvordan  du  vil  reagere  - 
hvilke  skridt  du  vil  tage  -  ligesom  bjergbestigerne. 

Husk,  at  du  er  medlem  af  et  hold.  Med  usynlige  ,kær- 
lighedsreb'  er  du  forbundet  til  de  mennesker  der  dag- 
ligt beder  for  dig,  og  trækker  dig  fremad.  Dine  forfædre 
interesserer  sig  for  dig  og  støtter  dig.  Slægtninge,  lære- 
re i  skolen  og  i  kirken  og  gode  venner  forsøger  altid  at 
løfte  dig.  Hvis  du  nogen  sinde  har  venner  der  forsøger 
at  trække  dig  ned  sammen  med  dem,  så  ved  du,  at  de 
ikke  er  sande  venner.  Virkelige  venner  trækker  aldrig 
nedad;  de  løfter  dig  altid! 

Kommunikation  er  lige  så  vigtig  i  dit  liv,  som  det  er 
for  bjergbestigerne.  Jeg  påskønner  meget,  at  du  har 
ønsket  at  kommunikere  med  mig  om  dette  vigtige 

Hvis  du  ankrer  den  verden, 
som  du  lever  og  handler  i, 
fast  til  evangeliets  jernstang 
vil  livets  musik  lyde  smukt 
i  dine  ører. 


spørgsmål,  og  vor  himmelske  Fader  påskønner  i  høj 
grad  når  du  kommunikerer  med  ham  i  bøn. 

Og  endelig,  når  faren  melder  sig  skal  du  altid  se 
ind  imod  midten.  Husk  på,  at  din  pladespiller  ikke  ville 
producere  særlig  god  musik,  hvis  det  ikke  var  for  den 
lille  jernstang  i  midten,  som  ankrer  pladen  fast  til  den 
roterende  skive.  Hvis  du  ankrer  den  verden,  som  du 
lever  og  handler  i,  fast  til  evangeliets  jernstang  vil 
livets  musik  lyde  smukt  i  dine  ører. 

I  dette  og  i  andre  vigtige  spørgsgmål  du  har,  skal  du 
holde  fast  ved  midten.  Vid  hvad  dine  kære  ville  gøre  i 
lignende  omstændigheder.  Tænk  over  hvad  Herren 
ville  råde  dig  til  at  gøre.  Hvis  du  er  fast  forankret  til 
jernstangen,  som  er  Guds  ord,  vil  du  være  sikker  i 
dine  handlinger.  Fristelsens  vinde  kan  ikke  blæse  dig 
af,  men  vil  finde  at  du  er  sikkert  plantet,  i  midten, 
på  vej  imod  din  frelse  og  ophøjelse. 

Gud  har  store  velsignelser  i  vente  til  dig.  Du  vil  nå  de 
højder  som  han  har  placeret  inden  for  din  rækkevidde. 
Han  vil  i  sidste  ende  belønne  dig  for  din  lydighed.  Lyt 
til  hans  løfte:  „Hvis  du  er  trofast  vil  du  ,arve  troner, 
riger,  fyrstendømmer  og  magter,  herredømme  ...  og 
en  fortsættelse  af  slægten  fra  evighed  til  evighed" 
(L&P  132:19).  Dette,  min  datter,  er  hvad  jeg  ønsker 
for  dig,  og  hvad  vor  himmelske  Fader  ønsker, 
for  dig  og  for  alle  hans  børn.  □ 


VI  LEVER  I  EN  TID, 

_0M  HVILKEN  HERREN  SAGDeT 

AT  MENNESKENES  HJERTER  IKKE 

VILLE  VÆRE  TILSTRÆKKELIGT7 

STÆRKE,  IKKE  KUN  FYSISK, 

MEN  OGSÅ  ÅNDELIGT 

(SE  L&P  45:26). 

DER  ER  MANGE,  DER  MISTER 
MODET  I  LIVETS  KAMP. .. . 
~~  DE,  SOM  ER  FORTVIVLEDE, 

BØR  GÅ  TIL  HERREN, 

FOR  HANS  ÅG  ER  GAVNLIGT, 
OG  HANS  BYRDE  ER JLET. 

PRÆSIDENT  EZRA  TAFT  BENSON 


